
Reunionnan di Parlatino a inicia 


oficialmente ayera na Aruba 



AYERA e reunionnan di Parlatino a cuminsa na Aruba. E reunion aki di Parlamentarionan Latinoamericano no tabata 
tuma lugar na Aruba for di 2004. E biaha aki 3 comision importante di Parlatino, esta e comision di Energia y Mina, 
comision di Pueblonan Indigena y e comision di Seguridad y Narcotrafico.Na e ocasion aki Diputado Beatriz Collado 
Lara di mesa directiva di Parlatino a hiba palabra caminda el a gradici Aruba en general pa ricibinan y tambe a mustra e 
importancia di e union entre e pueblonan di Latinoamerica. El a pronostica reunionnan fructifero den e Parlatino aki. 
Mervin Wyatt- Ras, Presidente di Parlamento di Aruba tambe a dirigi su mes na esnan presente den Parlamento. El a 
recorda con Parlatino a nace, su desaroyo, metanan como tambe entrada di Pais Aruba den esaki. El a bisa na e 3 comi- 
sionnan presente pa nan probecha e 3 dianan cu e reunionnan lo dura pa refexiona riba e bon di Latinoamerica y pa nan 
tin reunionnan productivo y fructifero. Despues el a instala formalmente e trabounan di e comisionnan, deseandonan 
e mihor di e exitonan den esaki. 

Arubiano haya morto 
na Amsterdam 

AYERA tardi, redaccion di AWEMainta a recibi informacion cu 
na Amsterdam, autoridadnan policial a haya un Arubiano morto 
y cu a keda identifica como Sandy Brete di 27 aha. 

Kico t’e causa di su morto repentino, no ta conoci pa nos di AWE¬ 
Mainta. Informacion cu AWEMainta por a haya ta, cu e hoben 
aki, kende tin 5 aha ta biba na Hulanda, y riba su dianan liber, e 
sa bai Amsterdam, ya cu e mes ta biba na Grote Broek, Gemeente 
Enkhuizen, unda e ta bai pasa su dianan, cu su amigonan. 

Sandy Brete, a nace na Aruba, dia 11 di juni 1980, pues proximam- 
ente lo cumpli 28 aha y prome di a bai biba na Hulanda, e tabata 
biba na Tanki Leendert. 

Na su famia, ta bai nos condolencia. 


Esaki ta sosode practicamente tur 
dia; ladronisia di auto pa plum’e 



DIAHUEBS mainta tempran un fiel lector a yama nos pa avisa 
nos cu nan ta mira un auto desarma y pluma riba e veid di Douane 
y cu aparentemente ta procedente di joyriding, pero cu mas bien 
nos kier bisa ta producto di ladronisia. 

Mesora nos a puntr’e si el a avisa autoridadnan caba y a bisa nos 
cu si. Un fotografo di AWEMainta a core bay n’e sitio y ta bin en- 
contra cu un Toyota Yaris preto cu e plachi number V-1558 riba e 
asiento di patras den e auto. 

Esaki ta indica cu muy probablemente e auto aki ta di huur y cu e 
anti-socialnan lo a horta esaki for di un turista cu tur e posibilidad 
cu esaki lo bolbe su pais cu un mal recuerdo di Aruba. 

E caso aki no ta di prome y lo no ta di ultimo si algo no sosode 
pronto nos turismo lo bay hopi atras cu e consecuencianan pa nos 
unico industria. 

Ta conoci cu Gobierno aki no ta importe nada kico e pueblo aki ta 
sufri, ya cu si no tabata asina di basta aha caba nan lo a traha un 
ley pa proteha nos industria turistico y nos pueblo tambe ya cu ta 
tur dia tin hortamento di auto na Aruba y pueblo ta sufriendo cu 
nan auto nobo ta ser horta y ni mitar placa nan tin paga anto nan 
ta haya nan auto skelet skelet. 

Pero ora ta un ley pa nan beneficio mesora nan t’e promenan para 
den fila pa grita “voor” etc. Nos fotografo a keda warda basta rato 
riba polis cu a tarda casi un ora y no a presenta nos a saca foto y 
a bay for di e sitio sin cu polis a yega. 


Unda un cliente por bai pa reclama su derecho? 

Agenda di auto, no tin mecanico drechi 

pa traha riba auto 



DIARAZON anochi un ciu- 
dadano hopi preocupa a yama 
nos di AWEMainta pa bay saca 
foto di un auto cu el a hiba 
drecha serca un amigo mecan¬ 
ico p’asina mustra locual ta 
sosodiendo. 

E ciudadano tin custumber di 
hiba su auto service n’e garage 
di e agencia cu a bende e auto 
p’e confiansa cu nan lo haci un 
bon trabao y hustificando cu 
pesey e agencia ta cobra hopi 
placa pa servicio. 

Pero e ultimo biahanan mas y 
mas defecto ta bini inclui den 
e raport y ta yama e cliente pa 
cobra p’esaki y esaya, e cliente 
keriendo cu ta bon pa su auto ta 
bay di acuerdo y acepta, paso- 
bra e kier su auto keda den bon 
condicion. 

Pero e cliente ta sinti cu su 
auto cada biaha e bay garage e 
ta bini pio. E cliente a hiba un 
otro auto (di un otro familiar) 


na un amigo mecanico y a gusta 
con esaki a keda despues di e 
servicio cu e auto a haya y a 
puntre pa tira un bistå y alabez 
wak si e amigo por drecha su 
auto cu ta agencia so ta bay pa 
drechamento y servicio. 

E mecanico a acepta y a traha 
di biaha riba e auto. Despues 
cu e mecanico a limpia e motor 
di pafo a bay na habri e valve- 
cover, e mecanico a spanta p’e 
cantidad di sushedad cu tabata 
acumula den e motor. 

Mesora el a yama e dono y e 


dono na su turno a yama nos 
di AWEMainta pa bin wak e 
porkeria y sushedad den e mo¬ 
tor. E unico forma cu e sushi 
por a acumula di e estado ey ta 
si e auto a keda mas di 4 aha sin 
service of e garashi ta usando 
un azeta masha sushi mes of 
intencionalmente ta benta e su¬ 
shedad p’e auto bay garage mas 
frecuente ya cu nan sa cu ta na 
nan garage so e auto ta bay. 
Abuso di parti di e agencia di 
auto. E dono a bisa cu e lo no 
manda su auto nunca hamas pa 
bay drecha n’e agencia. 


Aparentemente cu yudanza mes di 
cuidadornan di preso 


Ta sigi “trafica” droga pa 
presonan den KIA 


ULTIMAMENTE redaccion 
di AWEMainta ta sigui haya 
denuncia cu “trafico” di droga 
ta sigui tuma lugar na KIA. Tur 
esaki, maske cu a pone personal 
di CEA pa controla e propio cui¬ 
dadornan di preso, kendenan ta 
ser listra, mescos esnan cu bai 
bishita un preso na KIA, pero 
asina mes, droga ta sigui drenta 
den KIA. 

Esaki tin como consecuencia 
cu tin un hoben actualmente, 
hasta sera den cachot, pasobra 
nan a hay’e ta dal su droga den 
cel, hunto cu aigun otro colega 
preso. Buscando informacion, 
e hoben aki ta prefera di sinta 
su castigo den cachot, pa no 


denuncia for di kende el a haya 
droga. 

Pero segun nos fuente, kende 
ta prefera di keda anonimo, 
p’e no wordo perhudica, a bisa 
AWEMainta, cu no solamente 
droga ta drenta den KIA, pero 
hasta alcohol, pa no papia 
mes di celular, pa cual hopi 
di e presonan tin contacto cu 
mundo exterior. 

Tin tur indicacion, cu droga, 
alcohol y celular, ta sigui pasa 
drenta KIA, cu yudanza di e 
cuidadornan di KIA mes, y/of 
cu cooperacion di personal di 
CEA, cu awor a haya e encargo 
pa transporta tur preso, pa unda 


cu nan mester bai. 
Recientemente Minister di Hus- 
ticia, Rudy Croes a haya un 
cacho regalo for di Corsow, cu a 
keda prepara pa e.o. hole droga, 
placa y arma di candela. Anto 
pakico no pone e cacho aki na 
porta di KIA? 

Banda di e cacho, maske cu e 
mesun mandatario aki a anun- 
cia cu dia 1 di juni awor lo 
cuminsa controla tur empleado 
publico pa uso di droga, nos di 
AWEMainta tin entendi cu ley 
no ta completamente cla ainda. 
E pregunta cu ta surgi ainda, e 
checkeo cu lo wordo haci ta di 
urina of di sanger? 

Leynan laboral na Aruba mester 
bira mescos cu resto di Reino 

Ta purba evita asina abuso di poder 



DECANO di Universidad di 
Aruba, Glenn Thode a comenta 
cu esnan cu no por ta presente 
dialuna anochi pa asina por 
participa y duna comentario y 
aporte den e cambio di legisla- 
cion laboral, por sigui esakinan 
tog pa medio di e website di UA, 
www.ua.aw. E lo ta online a mas 
tarda dialuna awor. 

Mientras tanto professor Nico¬ 
lai a comenta cu e ta considera 
importante cu e leynan laboral 
na Aruba wordo regia riba e 
mesun forma cu den resto di 
Reino. Porta na cuminsamento 
e lo ta dificil, pero ta cambionan 
necesario pa evita abuso di 
poder. Den cuadro di esaki lo 
bin leynan cu ta prohibi e tipo di 
abuso pa cu e trahador y hasta 
lo por tin dwangsomnan cu lo 


mester wordo paga si e dunador 
di trabou no cumpli cu e adver- 
tencia cu e lo por a haya. 
Dunando un ehempel di e cam¬ 
bionan cu lo bin, el a menciona 
e refineria Valero, caminda cu 
si bai realiza un control di e 
trahadornan eynan, esnan re- 
alizando nan trabou ta wordo 
prohibi pa drenta tereno di e 
refineria. El a expresa clara- 
mente cu hasta por hiba polis cu 
pa medio di armanan por habri 
caminda y si esnan cu ta bai 
haci e control wordo stroba, e 
personanan cu ta strobanan por 
wordo aresta inmediatamente. 
Segun professor Nicolai, tur 
hende, incluyendo e empresan- 
an grandi internacional, mester 
compronde cu nan tin un em- 
presa na Aruba y cu gobierno 


Arubano tin cierto autoridad cu 
mester wordo respeta. 

Tambe sindicatonan lo por pidi 
autoridadnan cu ta encarga cu 
mantencion di regia pa para 
e maltratonan cu lo por ta tu- 
mando lugar. Si e autoridadnan 
aki no actua por bai hasta den 
bezwaar y den beroep. Esaki ta 
encera cu masha hopi trahador 
no lo tin mester di busca un 
abogado y bai huez, pero mas 
bien pa medio di un keho simpel 
por resolve su problema. 
Finalizando professor Nicolai 
a comenta cu lo bin tambe 
cambio pa trahadornan di cas, 
lo bin cu dianan liber, duracion 
di e contrato, etc y esaki nan 
lo wordo atendi estrictamente 
tambe. 


Falta di duna preferencia, 
a laga 2 mucha den shock 




éX 


UN dama chofer, kende no a duna preferencia, a causa un acci- 
dente, lagando 2 mucha cu tabata cune, cu dolor na curpa. 
Ambulance a presenta n’e sitio, p’asina controla e much- 
anan, pero afortundamente no tabatin mester di hiba nan 
hospital. 

Dos Yenezolano deteni 
prome cu nan a pasa via 
Aruba cu 520 mil dollar 

SI esaki a sosode na Aeropuerto Las Americas diamars anochi 
prome cu e dos personanan aki a aborda e buelo di Aserca cu 
tabatin e ruta: Sto. Domingo-Aruba-Caracas. 

Segun informacion cu a wordo suministra dor di funcionario 
alto di Direccion Nacional de Control de Drogas (DNCD), Mayor 
General Rafael Ramfrez Ferreira, e dos Venezolanonan ta wordo 
investiga pa transporte di 520 mil dollar scondi den dos maleta 
di dobel fondo. 

Esnan cu a wordo deteni ta Johnny Alexander Tesorero Hernåndez 
y Jimmy José Naranjo Angarita. 

Awor ta investigando si e suma di placa confisca ta producto di 
narcotrafico y labamento di placa. 

E suma di placa cu a keda confisca tabata den biyetenan di 100 
dollar y nan destino final tabata Caracas, Venezuela. E stapelnan 
di biyete tabata mara na otro cu masking tape y papel carbon 
rond di nan. 


Dialuna awor trahadornan di Aruba por participa 
den e proceso di cambionan di ley laboral 

Pa promer biaha na Aruba 


AYERA mainta tabatin un 
conferencia di prensa na Uni- 
versidad di Aruba caminda cu 
a invita tur trahador na Aruba 
pa dialuna awor, 19 di mei acudi 
na Universidad di Aruba pa 
7:30 anochi. E dia aki lo tin un 
actividad pa consulta y informa 
trahadornan na Aruba tocante 
di un proyecto di cambio di 
leynan riba tereno laboral na 
nos isla. 

Decano di UA, Glenn Thode 
a comenta cu e proyecto aki a 
cuminsa mas of menos 4 ana 
pasa na februari, caminda cu 
Minister Lee a asercanan como 


universidad pa hunto cu un ex- 
perto, sr. Nicolai, organiza ac- 
tividadnan den cual ta informa 
publico tocante e cambionan cu 
ta bai bin. 

Intencion ta pa e anochi aki 
haya feed back di pueblo di Ar¬ 
uba caminda cu for di esaki ex- 
pertonan lo mira atrobe si kizas 
ta necesario pa pasa atrobe 
riba partinan di e legislacion 
cu ta den preparacion. Esaki 
ta algo unico na Aruba, nunca 
un proyecto di cambio di ley 
tabata asina habri na publico 
manera esaki, y pesey decano 
Thode ta spera cu esaki ta inicio 
di un custumber nobo, esta cu 


gobierno ta habri e proceso di 
legislacion na expertonan, pero 
tambe na e publico cu lo ta esun 
cu lo haya nan mes confronta cu 
e legislacion nobo. 

E anochi aki lo tin un persona 
di banda di trahadornan cu 
lo duna aigun di e puntonan 
cu nan ta kere ta bon den e 
legislacion, tambe un persona 
representando dunadornan di 
trabou lo comenta riba esaki, 
mescos cu un persona di UA. 
Professor Nicolai lo duna aigun 
informacion tocante e legisla¬ 
cion y despues esnan presente 
por duna comentario riba e 
legislacion aki. 


Cambio di ley laboral proponi ta 

na bentaha di e clase trahador 

Un di nan ta pa baha di 48 pa 40 ora di trabou den 
sector Horeca 

PROFESSOR Peter Nico¬ 
lai, splicando riba e proceso 
unico caminda ta envolvi 
comunidad di Aruba den 
cambio di legislacion labo¬ 
ral, a comenta cu si esaki 
bai bon Aruba dentro di 4 
ana lo tin un proyecto di 
ley unico. 

E ta considera e paso aki 
importante, pasobra ta 
trata di un tema cu ta toca tur hende, ya cu labor ta algo cu prac- 
ticamente tur hende ta relaciona cune. 

Personalmente e ta considera e proyecto aki unico, pasobra ta di 
gran importancia pa Aruba ya cu lo por resolve diferente prob- 
lemanan. Minister Lee lo a pidi’e pa e pone atencion na cierto 
problemanan manera p.e. e call dealers, cu un cantidad di per¬ 
sona ta traha atraves di uitzendbureau’s y no tin e proteccion cu e 
trahadornan normal lo tin, siman di trabou caminda cu minister 
a propone pa baha esaki di 48 ora den sector di horeca pa 40 ora, 
etc. Riba e ultimo aki prof. Nicolai ta curioso pa haya sa cual lo 
ta e reaccionnan. 

Dunando mas splicacion riba e reduccion di oranan di trabou 
semanal den sector Horeca, Prof. Nicolai a bisa cu si esaki tuma 
lugar, e no lo kiermen cu no lo por laga e trahadornan traha mas 
cu esey, y cu si kier tuma un hende na trabou cu un total di 48 ora 
esey lo por pero e ora e instancia lo mester zorg pa paga e extra 
8 oranan aki como overtime. Es decir, e ta mas tanto un aspecto 
financiero. 

Papiando di e problema di call dealers, Nicolai a bisa cu esaki ta un 
problema cu nan a pasa aden na Hulanda tambe y esaki ta pasobra 
tin un buraco den ley y esaki a wordo coregi na Hulanda caba y 
na Aruba si e proposicion actual wordo aproba, tambe lo bira un 
problema di pasado. Mescos ta conta pa e uitzendbureau’s. 



Dama cu no tin e auto mes pa 24 ora, 
a reverse basha un cura abao 


UN dama, kende no tin un auto 
nobo-nobo ni 24 ora, a reverse 
su auto y a basha cura y muraya 
di e cas abao. E dama aki mas 
bien tabata custumbra di core 
un auto mas grandi, pero den e 
caso aki, enbes di primi brake, 
a primi e trott cu e consecuen- 
cia menciona. Mester bisa cu e 
dama aki a drenta den panico. 
Tur esaki a sosode ayera mainta, 
ora cu a drenta informe cu den 
Dominicanessenstraat un auto a 
drenta un cas y aparentemente 
mester di polis, bombero y am¬ 
bulance tambe n’e sitio. 

Na yegada di e patruya policial, 
nan a constata cu enberdad un 
KIA color orane A-47605 tabata 
hinca den reverse den un cura 
di cas. E dama chofer a bay re¬ 
verse y na dado momento el a 
primi trot enbes di primi brake 
y a drenta den panico primi trot 
mas duro y asina el a pasa dal 
un Chevrolet Celta color silver 
A-49635 cu tabata staciona 
sigui bay basha un cura di cas 
abao, benta un haula cu parha 
aden benta abao y finalmente 
a bay dal riba e muraya di un 
kamber di palo y benta tur cos 
abao den e kamber. 

Na momento di e susedido aki 
tabatin un senora den cura du¬ 


nando e cachonan cuminda. E 
dama aki a spanta masha hopi 
mes y como cu e ta sufri di pre¬ 
sion a pidi ambulance pa bin 
control’e, pero un boluntario 
di E.M.S. cu a pasa eydilanti a 
baha atende. 

Segun e dama chofer cu a oca- 
siona e accidente aki ta diara- 
zon el a haya e auto nobo aki. 
Cuerpo di Bombero a corta y 
move e parti di e cura p’asina 
logra saca e auto for di e posi- 
cion cu el a keda aden. 

Acuerdo bilateral Reino - Venezuela na peliger 


Empresanan no Hulandes haciendo uso di e previlegionan sin paga nada 


DURANTE varios ana, un 
compania petrolero Chines a 
evadi impuesto na Venezuela, 
haciendo comosifuera e ta un 
compania cu Capital Hulandes. 
Apesar di esey, e compania 
nacional China di Petroleo 
(CNPC) lo no wordo castiga. 
Por a compronde cu e lo sera 
un acuerdo comercial faborabel 


entre Venezuela y China. 

E caso di identidad falso di 
e petrolero estatal Chines a 
sali na cla ora cu e compania 
Mericano, Exxon, cu ta den un 
demanda grandi cu Gobierno 
Venezolano, tambe a presenta 
como compania Hulandes. 
Tanto Exxon como CNPC a haci 


uso di loke na Venezuela ta 
conoci como e “ruta Hulandes”, 
un ruta di placa cu ta core entre 
Hulanday Venezuela, atrabes di 
Aruba y Corsow. 

E caminda aki ta legal y a wordo 
habri na 1996 mediante un acu¬ 
erdo comercial especial entre e 
dos paisnan. 


Den terminonan tecnico no ta 
strano cu CNPC a pasa pa un 
compania Hulandes. Incluso e 
petrolero nacional Venezolano, 
PDVSA, ta usa e ruta Hulandes 
pa evita dobel pago di belasting 
di un di su filialnan. 

“No tin nada ilegal cu un compa¬ 
nia ta inscribi como Hulandes, 
apesar cu e no ta,”un experto 



Land Aruba financiamento di 7.00%, 2008 - 2018 


RBTT Bank ta participa cu tin posibilidad awor pa inscribi pa un emision di bono di Land Aruba den Florin 
Arubano. 

• Montante: AWG 50,000,000.00 

• Interes: 7.00% pa ana 

• Denominacion: AWG 1,000.00; AWG 10,000.00; AWG 100,000.00; AWG 500,000.00 

• Duracion: 10 ana cuminsando entrante 28 di mei 2008 

• Inscripcion: te cu dia 23 di mei 2008 te cu 10:00 am 

• Pago di interes: anualmente riba dia 28 di mei 

• Alocacion: si en caso e inscripcion ta mas halto cu e montante lo tin un alocacion reduci 


Pa mas informacion por pasa libremente na un di nos oficinanan of 
yama nos RBTT Service Line na 588.01.01 




RBTT 


BANK 


BO CAMINDA PA FUTURO 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


riba e tereno aki a splica. 

Kisas e no ta ilegal, pero e Min¬ 
ister Venezolano di Petroleo, 
Rafael Ramirez, parce di ta 
dispuesto pa no sigui tolera e 
via Hulandes. 

Un par di siman pasa, den un 
reunion na Italia, el a bisa cu 
asumi un nacionalidad difer- 
ente n’esun di cu no ta legal, y 
cu e lo denuncia na husticia e 
companianan extranhero, nan 
cu ta haci uso di e identidad 
Hulandes, sin ta Hulandes. 

Na Hulanda, tin e idea cu na 
Venezuela no ta sosode nada 
ilegal. Segun a wordo splica 
pa Secretario di Embahada 
Hulandes na Caracas, Simone 
Landhuis, “e companianan ex¬ 
tranhero por cuminsa cu hold¬ 
ing na Hulanda sin problema. 
Acuerdonan bilateral manera 
esaki no ta algo nobo. Otro pais¬ 
nan, por ehempel, Spana, tin 
acuerdonan parecido”. 
Hulanda tampoco tin miedo cu 
e relacionnan comercial aki cu 
CNPC of Exxon ta haci uso di 
dje, por kibra. 

E acuerdo comercial cu Ven¬ 
ezuela ta wordo renoba au- 
tomåticamente cada 10 ana y 
tin un plazo di preaviso di seis 
(6) luna. 


Parada di 
autobus 
Kentucky lo 
muda pa 
dilanti Circle K 

MIRANDO cu dentro di poco 
lo inicia cu e proceso di recon- 
struccion di edificio di corte, 
lo muda e para di bus cu tin 
pabou di Kentucky pa dilanti 
di Misa San Francisco, banda 
di Circle K. 

Marlon Croes, di DOW a co- 
menta cu a analiza diferente 
opcionnan pa e mudamento 
di e parada di autobus y awor 
esun cu ta riba mesa, cual nan 
ta considera cu ta viabel, ta e 
parkinglot dilanti di Circle K. 

Autoridadnan na Hulanda kier sa kende e homber aki ta 


A haya su curpa carbonisa den mondi y cu bolita den su stoma 

Pa: Godfried Adem 


AMSTERDAM - Autoridadnan 
policial na Utrecht kier sa kende 
t’e homber cual nan a bin haya 
su curpa kima benta den un 
mondi den sercania di e pueb- 
lecito Nightevecht den sercania 
di Maarssen. 

Tabata dia 25 di october di ana 
pasa cu autoridadnan a wordo 
informa pa aigun trahador di 
Rijkswaterstaat cu nan a haya 
un cadaver tabata kimando den 
e mondi den sercania unda nan 
tabata traha. 

Autoridadnan mesora constata 
cu aki ta trata di un crimen 
serio. Raport di di NFI a bin 
conclui cu e homber aki prome 
cu el a ser kima pa sospechoso- 
nan desconoci lo mester a muri 
a consecuensia di bolita cu lo a 
rementa den su stoma. 


E cadaver lo a ser benta 
den e mondi encuestion y e 
desconosi(nan) cu lo mester a 
basha gasolin riba dje y sende 
na candela. 

E curpa tabata carbonisa, pero 
apesar di esaki por a investiga 
e curpa. 

Un pintor forensico di NFI a 
pinta e cara cual nos ta publica 
awe. 

E team cu a bin investigando e 
caso aki te cu aworaki no a haya 
ningun apetura dje pa soluciona 
e caso aki, apesar cu a manda 
vingerprints y material DNA na 
paisnan Latino y Caribense y 
tambe pa Antia y Aruba pa wak 
cu nan por conoce e homber 
aki o dal den algo pa identifica 
esaki. 

Asina Inspector Rob Boon di e 


team cu a coordina e investiga- 
cion aki a bisa. 

Pesey awor despues di varios 
luna nan ta pidi yudansa di tur 
hende tanto na Hulanda como 
pafo di Hulanda cu por conoce e 
homber aki y cu por duna aigun 
informacion pa nan por solu¬ 
ciona e caso misterioso aki. 

No ta prome biaha cu bolitero- 
nan ta sea ser asesina o mata di 
un forma misterioso. 

Pero di e forma aki ta problema 
di biaha pa Hulanda. E caso mas 
cruel prome cu esaki te homber 
Antiano, kende un 8 ana pasa 
nan a mata pa saca bolita for 
di su stoma den Bijlmer. Nan a 
corte habri su barica. 

Pero ta pa prome biaha cu na 
Hulanda, nan ta haya nan cu 
ta kima un cadaver di un bo- 
litero. 




Comunidad henter lo ta envolvi 
den e plan nacional di ensenansa 


ROCELYN Oduber, directora 
di departamento di Ensenansa 
durante e conferencia di prensa 
cu a enfoca riba e plan nacional 
di ensenansa a elabora inicial- 
mente riba e metanan nacional 
cu a keda formula den e plan 
nacional aki. 

1. Stimula apoyo mas amplio 
pa educacion di nos sociedad; 

2. Articula filosofia nacional 
di ensenansa claramente; 3. 
Mehora calidad di nos forza 
laboral den sector di ensenansa; 
4. Stipula maneho di idioma 
pa educacion; 5. Crea Fondo 
Nacional di ensenansa; 6. Edu- 


acion pa un y tur (chikito y 
grandi); 7. Cultiva un cultura 
di maneho segun principionan y 
proceso di calidad; 8. Duna mas 
responsabilidad y “account- 
ability” propio na scolnan; 9. 
Mehora infrastructura y facili- 
dadnan di scolnan. 

Pa por logra tur e metanan 
nacional aki a stipula tambe e 
principionan clave cu mester 
bai pone atencion na nan, ca- 
minda un di nan ta pa pone e 
mucha central, es decir, e en- 
foke mester bai riba e studiante. 
Tambe mirando cu tur mucha ta 
sina diferente, y awor cu lo pone 


e studiante central lo mester 
mira con nan ta sina mihor, sea 
dor di haci, mira of scucha, y 
den e forma cu ta duna les lo 
pone atencion riba e aspecto- 
nan aki. Es decir, lo bai tin un 
variacion den dunamento di 
les pa por yega na cada mucha 
su deseo. 

Igualmente otro parti impor- 
tante ta pa percura pa tin un 
ambiente sigur y cu ta stimula 
sinamento. E enfoke ta riba con 
pa crea un ambiente sigur den 
sentido fisico y tambe emocio- 
nal den scol y asina crea un am¬ 
biente cu ta stimula sinamento. 
Den e strategianan aki no por 
lubida cu mester tin envolvi- 
mento di famia. E enfoke ta riba 
envolvi activamente e mayor- 
nan of voogd den e sinamento 
di nan yiu y den nan scol. 
Tambe ta importante e envol- 
vimento di comunidad y “part- 
nership”. Enfoke ta riba purba 
di envolve comunidad pa nan 
participa, coopera y apoya e 
metanan di e scol como un so- 
cio. Asina tambe un comunidad 
di calidad caminda e enfoke 


ta riba un mentalidad di sina 
hunto y busca pa mehora con- 
tinuamente. Finalmente, e scol 
como un facilidad pa hopi uso, 
caminda cu ta busca pa usa e 
scol como un lugar cu ta sirbi 
studiante y su comunidad den 
tur sorto di manera despues di 
oranan di scol. 

Segun directora di departa¬ 
mento di Ensenansa, e man¬ 
era pa logra tur esakinan ta 
comunicacion, cual mester 
ta continuo entre tur. Tambe 
participacion di diferente sec- 
tornan pa asina por logra un 
ensenansa di calidad cu ta bira 
parti di nos cultura. 

Un strategia cu lo usa ta pa cum- 
insa cu proyectonan chikito, 
caminda ta duna mihor guia, ta 
wak con ta bai, si no bai bon ta 
mehore na caminda y despues 
implemente na otro scolnan. 
Algo otro cu ta hopi importante 
ta e evaluacion y midimento 
di con cos ta bai, unda ta bay- 
endo, kico mester mehora, etc. 
Otro strategia cu lo usa sigur ta 
pa traha cu otro expertonan, 
buscando expertonan na otro 


paisnan, etc esta ‘best practices- 
twinning-assistance’. 

Parti bon di e plan nacional di 
ensenansa aki, segun directora 
di departamento di Ensenansa 
ta, cu nan lo ta mas serca di 
scolnan, cual ta un peticion 
di cabezantenan di scol cu ta 
biba tur dia e realidadnan na 
e scolnan. 

Tambe e peticion a drenta na 
departamento di Ensenansa pa 
nan cuida e budget hopi bon, 
pasobra gran parti di esaki ta 
bai na salario. Pesey no ta por 
nada a bisa cu mester crea mas 
formanan pa bin cu mas budget 
pa ensenansa pa asina por of- 
rece mas posibilidadnan. 
Finalizando drs. Oduber a bisa 
cu e plan aki ta bia bira un chal- 
lenge pa nan, cu nan ta contento 
y a cuminsa traha riba esaki 
caba caminda a cuminsa pone 
prioridadnan. Den e caso aki 
tin 9 prioridad y experiencia a 
mustra cu si cuminsa cu tur 9 of 
no ta haci tur bon of no ta caba 
di haci tur. Pesey ta traha riba 
un prioridad y despues ta sigui 
cu e otronan. 

‘Mi instrumento 
mas importante ta 
mi idioma 
\ PAPIAMENTO.' 


“Nos idioma ta den bo man. 
Papiamento, cuid’e!” 



X Tanki Leendert 


Jamanota 


»imeon Antonid* 


[Pos Chiquito 


TOYO' 


Tel. 528-4455 


Manan diasabra 17 di mei 2008 
Corolla Tour rond di Aruba 


A/ei/i/ Generation 


Ora di Salida 


Ruta di Parada 


Oranjestad 


Akinan lo tin Corolla staciona 

1. PriceSmart 

2. Ling & Sons 

3. Texaco Sasaki 

4. Rio Grande 

5. Rotonde Tanki Flip 

6. Rotonde Paradera 

7. CMB Santa Cruz 

8. Winter Garden Supermarket 

9. YMCA 


Colorado 


Garage Cordia lo ta habri 
for di 9:00 am - 2:00 pm 
Tur Banco lo ta presente 
pa financiamento. 


TOYOTA 



Hooiberg \ 


7\Santa CruzT 


A constata 
cosnan fout 
den 

construccion 
di Palm 
Beach Plaza 

MIRANDO cu tin informa- 
cionnan cu tin cosnan robez 
bayendo den e construccion 
di Palm Beach Plaza (patras di 
Paseo Herencia) a puntra direc¬ 
tor interino di DOW, Marlon 
Croes, riba esaki. 

El a bisa cu DOW a ricibi infor- 
macionnan cu por tin cosnan 
cu ta bayendo fout, asina e 
controleurnan di DOW a bishita 
e lugar y aki nan a constata con- 
huntamente cu e contratista cu 
ta trahando cu tin doorbuiging 
den e construccion, esta cu tin 
partinan delicado cu por trese 
peliger pa e personal di e con¬ 
tratista y den futuro pa bishitan- 
tenan.Mientras tanto, a saca e 
mapanan pa wak si e construc¬ 
cion ta wordo construi manera 
cu e bouwvergunning a wordo 
otorga y wak unda e cosnan 
por a bai robez.E contratista 
mes, hunto cu su hendenan ta 
buscando wak unda a bai robez, 
esaki hunto cu e desaroyador. 
Di e forma aki ta purba di iden- 
tifica e problema pa remedia 
esaki den un fase trempan.DOW 
no a para e trabou, e contratista 
mes a para e trabou pa busca 
unda e origen di problema ta 
pa asina hunto cu DOW bin cu 
un solucion pe. 


- Mainta 

e* ccrMt t li litfv 

Nos e-mail: 

noticia@avvemainta.com 

Tel: 583-1400 
Fax: 583-1444 

Club “Ban Topa pa colecciona stampia” ta 

cumpli 1 ana di existencia. 



DIASABRA dia 17 di Mei e dub 
pa coledona stampia cu ta topa 
tur luna na Van Dorp Book & Of¬ 
fice na Dakota ta cumpli su prome 
ana di existencia. Un biaha pa luna 
e coleccionistanan di stampia ta 
bin hunto pa intercambia stampia 
y ideanan. E dub ta consisti di 


adulto y hobennan cu tin e hobby 
di colecciona stampia. 

E club ta bao direccion di Sra. 
Susan Solognier. 

Diasabra awor nan ta reuni na Van 
Dorp Dakota atrobe. Tur hende 
cu ta interesa pa bira miembro ta 


bon bini. 

E encuentro ta di 1.00 p.m - 3.00 
p.m 

Van Dorp Book & Office kier a 
manda un palabra di pabien na tur 
e miembronan y sigui cu e animo 
pa stampia. 



Rafael Calvete y Elisabeth Norell di revista Nautica di 

Spana na Aruba 



ACTUALMENTE ta na Aruba, 
Rafael Calvete y Elisabeth Norell 
cu ta hospendando na Divi Ar¬ 
uba All-inclusive. Sr. Calvete ta 
Director di Nuevos Horizontes 
di archivo fotografico y alaves 
tajounalistadi revista Nautica 
di Madrid, Spana. Sr. Calvete 
ta dedica su mes na articulo- 
nan cu tin di håber cu Viahe, 
Turismo, Gastronomia, Motor 
y Nautica. Revista Nautica tin 
un circulacion di publicacion di 


40.000 copia ariba un profil di 
publicacion mensualmente cu 
ta cubri Spana y gran parti di 
Europa. E articulo aki lo wordo 
publica den luna de September 
- October di e ana aki. 

Francis Jacobs, coordinador 
di relacion publico di Aruba 
Toursim Authority ta e persona 
encarga cu e coordinacion y 
programacion pa cu Sr. Calvete. 
Sr. Calvete tabatin e oportuni- 


dad di reuni cu Rensly Zijlstra, 
Local Sales Manager di Divi 
Aruba All-inclusive cu a yama 
Sr. Calvete y Sra Norell un bon- 
bini na dicho resort. Alavez Sr. 
Calvete y Sra. Norell tabata tin 
e oportunidad di por a haci un 
tour rond di nos isla cu Jacobs, 
pa asina conece parti di nos his- 
toria, culturay nos medio ambi- 
ente. Sr. Calvete y Sra. Norell lo 
bolbe Spana diadomingo awor, 
18 di Mei. Esaki ta nan prome 


bishita na Aruba y por bisa cu 
nan ta gozando y ta gabando 
Aruba masha hopi mes. 

Aruba Tourism Authority kier 
gradici tur compania y perso- 
nanan cu a coopera pa e realisa- 
cion di e programa cu a wordo 
prepara pa Jacobs. 

E persona y/of companianan 
cu a coopera ta: Divi Aruba 
All-inclusive, Charlie 111 di Char- 


lies Bar, Sr. Erick (Iki) Bislick 
di Zeerover, Brisas del Mar 
restaurant, Artur (Tuy) Kelly 
di yate Go Catch’em, Herby 
y Francine Meryweather di 
Driftwood Restaurant, Unique 
Sports of Aruba, Castro Perez 
di Aruba Tourism Authority, 
project leader di Aruba Reef 
Care project, Sanders Vellinga 
di Renaissance Marina, The 
Pelican Watersports y De Palm 
Tours. 

Promove un comunidad sano y limpi, 
pa medio di limpiesa y reciclahe 


TOTOLIC A Family Residences 
awe ta orguyoso di presenta 
Aruba cu su adres oficial. E 
comishon cu ta nombra Aruba 
su cayanan a haci un tremendo 
trabow pa cu e nomber di e 
cayanan cu lo forma parti di e 
projecto aki. 

E nomber oficial di e cayanan 
di Totolica ta: CUDI. Cudi ta un 
palabra cu nos no sa skueha mu- 
cho mas awendia, y quizas hopi 
lo keda asombra di tende. 

Kiko ta un Cudi? Cudi ta un pie- 
dra. E piedra aki tin un forma 


rondo abao y e parti ariba ta un 
poco plat cu un buraco den dje. 
Den e buraco aki awa ta para, y 
esaki ta caminda e totolicanan 
na Aruba ta para bebe awa. 
Esta cu e nomber Cudi ta uno 
simbolico y unico pa e projecto 
di Totolica.Totolica Family Resi¬ 
dences ta orguyoso di por carga 
e nomber aki pa su cayanan y ta 
considera esaki un otro logro 
pa e projecto. Riba e potret nos 
por mira na momento cu senor 
Jacintho Figaroa di Bevolking 
ta haci e entrega symbolico di e 


nomber di Cudi na e desaroya- 
dor di e projecto, senor Martijn 
van Mierlo. Tambe tawata pre- 
sente Jouel Croes (CAST N.V.) 
, Indira Solognier (Amplus 
Financial & Assurance Con¬ 
sulting N.V.), Arlene Schipper 
(Tundruk Consulting N.V.), Bas 
Kamermans (MVM Investments 
Aruba N.V.). Pa ricibi mas in- 
formacion tocante Totolica 
Family Residences, yama nos 
libremente pa un cita na 583- 
3553 of manda nos un e-mail na 
contact@kmbaruba.com. 


WASTE-REC, “Waste-man- 
agement & Recycling Envi- 
ronmental Comittee”, ta un 
comision cu a tuma na su en- 
cargo maneho di desperdicio 
y reciclahe. Esaki pa medio di 
e lucha pa promove barionan 
sano y limpi, usando e tema: 
“Promoting healthy and clean 
communities”. Cu esaki nan 
ta di opinion cu maneho di 
desperdicio y reciclahe ta 
parti di e solucion pa proteha 
y preserva nos medio ambi- 
ente. Comision Waste - Rec 
ta enfoca riba cas di famia, for 
di mueha te na hende grandi, 
y asina enfatisa riba limpiesa 
paden y rond di nan cura. 

E accento ta riba tres area 
esta 1. desperdicio, 2. conci- 
entisaciony 3. reciclahe. Des¬ 
perdicio ta haya atencion pa 
medio di e 3 R ‘nan: Reduci, 
Reusa y Recicla desperdicio. 
Asina conhuntamente nos 
por sostene e meta pa pro¬ 
move un comunidad sano y 
limpi. Despues di e campana 
di limpiesa den aigun bario, 


dia 24 y 31 di mei lo sigui c’un 
celebracion di Dia Mundial di 
Medio Ambiento (5 di juni). E 
celebracion lo tuma lugar dia 
7 di juni benidero, cu tambe 
ta un actividad pa recauda 
fondo. Despues Waste - Rec 
lo sigui y lansa un campana 
grandi, unda lo colecta ar- 
ticulo reciclable pa proyeeto 
comunitario den diferente 
bario. Esaki door di pidi coop- 
eracion di e comunidad pa 
entrega corant, papel, carton 
y bleki di aluminium bashi pa 
reciclahe. Asina hunto nos lo 
aporta na baha e cantidad 
di desperdicio riba nos isla 
protehando asina nos me¬ 
dio ambiente y nos turismo. 
Waste - Rec ta gradici di ante- 
mano tur esnan cu kier brinda 
nan sosten na un forma of 
otro. Pa mas informacion, 
tuma contacto cu: Sandra 
Wilson na 560 6033 of 584 
4694, Gloria Richardson na 
734 2150, 584 6965, Shirley 
Illidge - Hilman na 730 2612 
of Theresita de Graaf na 748 
6844. 



UN DANKI NA TUR Dl PARTI Dl 


red sailsports. 


ARUBA 


Diasabra, 26 di april, 2008 Red Sail Sports a tene un otro existoso “Beach Clean-up” na e 
area panoord di Alto Vista. Den pasado caba, Red Sail Sports a organiza varios evento 
similar. Esaki pues ta di 6 biaha cu un beach clean-up ta ser organisa en cooperacion cu 
“PADi International and AWARE project”. E filosofia tras di e “AWARE” project ta pa 
educa y asisti individualnan den nan esfuerso pa preserva y conserva nos ambiente 
ecologico. 

Ta un cantidad sin fin di sushedad di tur dase a ser reco < 
pana pa un solo basta cayente. 



Entre otro nos a mira tur sorto di palonan, baki di plastic, zapato, slof, tire, botter, etc., 
etc. E calculacion di e tres containers di Ecotech a yega un peso di mas cu 3,000 kg. Ta 
mas cu claro cu lo mester tin mas dia pa larga e area pa noord di Alto Vista (Urirama te cu 
Seroe Tres) limpi, limpi, pero pa awor e tera den e area aki ta halando un rosea mas 
suave. 

Na e voluntarionan un biaha mas hopi danki pa boso apoyo y yudanza, nos comunidad ta 
gradici boso pa boso contribucion den tene nos pais limpi. Nos lo topa atrobe den 2009. 
Nos ta reconoce nos gran miembronan di nos comunidad cu a yuda e mainta ey: 


Joshua Kock, Jerwin Giel, Gershwin Giel, Raymond 
Kooman, Dan Peterson, Leo Ponson, Edwin Geerman, 
Ebenezer Geerman, Lorenzo Geerman, Daniel Marchena, 
Camilo Borrero, Kira Martinez, Edgar Geerman, Jodie Ann 
Codez, Justin Croes, Eston Geerman, Ziggy Lahei, Gregory 
Oehlers, Brian Montero, Jaymelie Maduro, Lydia Langelaan, 
Loraine Balentina, Charisma Flemming, Jadira Paesch, 
Deanira Kelly, Stella Gomes, Humphrey Gomes, Tracy Werle- 
man, Jedrick Perez, Cemaika Croes, Steve Croes, Castro 
Perez, Veronica Perez, Luis Hassel, Thea Luidens, Marco 
Noordermeer, Yvette Noordermeer, Femke Noordermeer (e 
ultimonan aki ta di vacacion for di Hulanda), Cinthy de Cuba, 
Consuela Cameron, Dylan Lade, Thailisa v/d Biezen, Phill- 
bert Tromp, Joureen Lade, Luisa Simon, 



Victor Sanchez, Ludwig Lade, Juriene Lade, Dyani Lade, 
Marvin Gomez, Frank van Heuven, Francesca Maduro, 
Lativa Maduro, Louella Maduro, Ghislaine Koeiman, 

Melisa Vrolijk, Christopher Robles, Eliana Croes, Lizianne 
Dirksz, Lyrene Pourier, Gregorio Penzo, Zulaika Quandt, 
Maria Maduro, Radeska Maduro, Cleyean v/d Linden, Fred¬ 
erick Rasmijn, Vivian Angela, Elvis Angela, Angelo Angela, 
Carolien de Mil, Will de Mil, Mike de Mil (e ultimonan aki ta 
di vacacion for di Hulanda), Anthony Maduro, Paul Grube, 
Kathy Grube, Tim Primrose, Paula Primrose (di vacacion 
fordi E.U.), Madeline Ponson, Amylaine Ponson, Brian 
Dirksz, Eddy Thode, July Thode, Arlette Franklin, Edgar 

Chayadi, Mildred Every, Janette Henriquez, Eldn _ 

Ann Richardson, Jeremiah Maxwell, Vicente Rasmijn, 


Edwin Steenen, Antonio Willems, Mathilda del Valle, Jac¬ 
queline Richardson, Jessica Sint Jago, Isabella Do Nasi- 
mento, Stacy Heronimo, Kiziah Arends, Diantha Boek- 
houwer, Ziazian Goeloe, Michelle Gomez, Geraldine 
Gomez, Ramiro Boekhoudt, Dyan Croes, Marjorie Croes, 
Olivia Croes, Robert Croes, Richard Giel, Luis Hunt, Luis 
Machado, Emiliano Oduber, Melany Oduber, Chantal 
Paesch, David Paesch, Imelda Paesch, Jeromain Paesch, 
Pablo Paesch, Adeline Rojer, Keath Rojer, Kenneth Rojer, 
Kevin Rojer, Enrita Werleman, Jearzino Kingsale, Micheal 
Kingsale, Francisca Tromp, Luis Tromp, Beulah Mangrey, 
Julieta Steward, Raquel Croes, Lili Leest., Edseline Leer, 
Michel van Leeuwen, Peter de Hoop, Erlinda Leysner, Tep 
v/d Heuvel, J. P. Christiaans. 


PLAYA 
LIQUOR & 
BOTTLING 
COMPANY 
N.V. 


Alavez nos na por keda sin reconoce nos 
sponsorsnan pa nan contribucion cu sigur a 
yuda hopi mes 




AMNDS 
& SONS 


Fruteria Virgilio 

Mercado turistico Europeo tin su importancia y desaroyo pa Aruba 

Tin mas y mas demanda pa Aruba, e.o. tin 
masha interes di companianan di aviacion 


MERCADO Europeo t’e di 3 
mercado productor di turista pa 
Aruba cu casi 65 mil turista den 
2007. Hulanda ta sigui mantene 
su posicion como e mercado 
mas grandi cu casi 38 mil turista 
anu almente. 

Cifranan tentativo di 2007 ta 
mustra Europa a crece cu 3,5% 
na 2007. Varios factor a hunga 
un rol den e crecemento aki 
cual nan ta e.o. un Euro fuerte, 
un bon campana di publici- 
dad y mercadeo, “sales calls”, 
presentacion na varios grupo, 
presencia na bolsanan turistico 
importante y mas buelonan cu 
ArkeFly y Martinair. 

Dia 31 october 2008 e prome 
buelo charter for di Milan pa 
Aruba ta cuminsa cu un avion 
Airbus 320 di 297 seats pa un 
periodo di 6 luna. Despues di 
a conoce Aruba, Director di 
Dimensione Turismo a dicidi di 
enfoca 100% riba E charter aki 


lo por trece casi 9000 turista 
adicional pa Aruba for di cual 
mayoria lo ta bin como parti di 
un grupo di incentivo of con- 
ferencia. 

Na Hulanda e campana insti- 
tucional ta bayendo hopi bon 
mescos tambe e promocionnan 
riba Radio 1-2-3-4, Sky Radio 
etc. Cu ta pasa e comercial di 6 
seconde manera programa. Na 
fin di juni Arkefly ta anadi nan 
di tercer buelo ya na november 
Martinair lo agrega nan di 3 
buelo tambe pa Aruba. 

E mercado Ingles tambe ta 
bayendo positivo cu e buelonan 
charter di First Choice casi 90% 
bendi. Na 2009, FC tin planea 
pa anadi un avion mas riba e 
ruta pa Aruba. Varios otro aero- 
linea a expresa nan interes di 
bula pa Aruba y negociacion ta 
andando y mas informacion lo 
ser suministra unabes cu cosnan 


concretisa. 

Den e mercado Aleman Aruba 
ta exitoso; e tour operadornan 
na Alemania ya caba a yega nan 
cantidad di kamber cu nan ta 
haya pa bende loke ta nifica cu 
tin suficiente demanda, pero 
lamentablemente falta mas 
stoel riba e buelonan. Aki tambe 
tin varios compania interesa pa 
bula pa Aruba y negociacion ta 
andando. 

Segun Minister di Turismo & 
Transporte, Edison Briesen: “E 
mercado di Europa ta keda un 
mercado importante pa Aruba 
y cu un moneda fuerte manera 
e Euro, ta haci e mas mihor 
ainda. Ta crucial pa ATA man¬ 
tene presencia y asina ta visible 
y presente ora oportunidadnan 
presenta.” 

Gobierno ta contento di por 
yama bon-bini n’e grupo di 
participante di Aruba Meets 



HFI1ITY 


TTJT 

ml 


For all your sjoorting needs 


Bring this ad and receive 


On all items! 


588-0579 


Piedra Plat 11A (net dilanti di Bright Bakery) 



Europe 2008. 

Myrna Jansen-Feliciano, Direc- 
tora di Aruba Tourism Authority 
(ATA) a duna di conoce: ”Un 
di e obhetivonan di Aruba ta 
pa diversifica den turismo y 
actualmente Europa ta un di e 
mihor mercadonan potencial 
pa Aruba. E hecho cu tin varios 
aerolinea interesa pa bula Aru¬ 
ba ta demostra cu e interes pa 
Aruba tey”. 

“Esfuersonan conhunto ta es- 
encial pa mercadea n’e biahero 
Europeo y asina capitalisa riba 


un mercado creciente cu tin po¬ 
tential inmenso. Pa medio di Ar¬ 
uba Meets Europe y tambe den e 
participacion den e evento y ac- 
tividadnan den e mercado mes, 
AHATA ta continua cu su traba- 
onan pa haci Aruba mas visible 
y facilita un ambiente exitoso 
entre e turista Europeo yehos- 
pitalidad Arubano”, asina Sanju 
Luidens-Daryanani, Director di 
Mercadeo pa AHATA, a bisa. 
ATA y AHATA ta gradici tur 
esnan cu a contribui pa haci e 
conferencia di AME 2008 un 
realidad. 


'O, SETAR 

ANUNCIO 


SETAR N.V. ta informa cu en coneccion 
cu un reunion general pa su empleadonan 
diabierna 16 di mei 2008, oficina principal 
na Seroe Blanco, departamento technico 
y Repair Center y tur teleshop: 

ta habri 10’or di mainta enbes di 7:45 am 

Servicio di 121, 118, 117 y Setarnet 
Helpdesk lo continua normal 

Parlamento di Aruba y Antiyas por keda cas numa, y spar placa di pueblo 

Hero Brinkman: "Lo mi bisa loke mi kier y lo ripiti loke ma bisa caba" 

Tweede Kamer mes lo no por haci nada pa Antias y Aruba 

Pa: Godfried Adem 


AMSTERDAM - Hero Brinkman, 
e politico di partido PW na 
Hulanda, kende a lansa ofensa 
fuerte y denigrante contra di 
mandatarionan Antiano y Aru- 
biano y e persona aki, kende a 
ofende henter comunidad An¬ 
tiano y tambe Arubiano, ta sigi 
menasa y ta consistente den su 
menasanan.Aunke cu Antia, 
sostene pa Aruba a exigi pa 
bin cu reglanan di condukta pa 
proximo POK, cu mester tuma 
lugar otro luna na Den Haag 
y cu den un presidio a yega 
asina leu cu lo presenta cu e 
deseo Antiano/Arubano den 
Parlamento Hulandes, Hero 
Brinkman ta demostra di no ta 


respeta ningun hende. 
Diahuebs anochi den e pro- 
gramma di BVN Standpunt 
Live, el a fulmina atrobe contra 
di politiconan Antiano/Ar- 
ubano y contra di e comunidad 
Antiano en particular. 

Hero Brinkman a bisa cu e lo 
continua cu su expresionnan 
contra di Antia y Aruba y lo sigi 
mustra tin masha corupcion 
na Antias en particular, y no ta 
exclui Aruba tampoco y nan kier 
sigui gasta placa di Hulanda. 
Mas aleu Brinkman a bisa cu e 
lo bisa loke kier tin cu bisa den 
e proximo POK y tambe cu e lo 
no sera su boca. 

"Si Staten di Antias tin e ilusion 


cu lo mi lo no ripiti mi palabran- 
an, mihor nan keda cas”. 

"No gasta placa di pueblo, esta 
placa di belasting pa bin Hu¬ 
landa." 

Hero Brinkman a bisa cu e lo 
expresa su mes mescos cu el a 
haci semper ya cu loke el a bisa 
y lo bisa ta cosnan cu ya caba el 
a papia den reunion plenario 
y den debatenan den Tweede 
Kamer. 

Cu e ultimo aki Brinkman di 
partido PW kier demostra cu 
Parlamento Hualandes semper 
a acepta loke el a bisa di Antia 
y Aruba y cu aworaki nan no 
tin pia pa para’riba y pa bai di 
acuerdo cu Antia y Aruba pa 


bini cu ningun regia di con- 
dudta. Esaki no ta nada nobo 
pa Parlamento di Antia.Tweede 
Kamer lo no por compromete 
su mes cu esaki y ta bira dificil 
pa haya un mayoria di e 150 
miembronan di Tweede Kamer 
pa bai di acuerdo cu e areglo cu 
Antia ta desea. 

Den un caso asina si tabata re- 
garda un pais amigo cu tin un 
Embahada na Hulanda anto e 
pais lo a manda yama su Emba- 
hador di forma inmediato. 

Den e caso aki a keda Prome 
Minister di Antia, sra. Emily 
de Jongh Elhage como hefe di 
Minister Plenipotenciario Paul 
Commencia MBA pa manda 


yama e ultimo aki bek pa Wil- 
lemstad. Esaki ta posibelybo ta 
demostra bo forza y mustra cu 
bo no ta contento cu Hulanda 
ta permiti p’e bagamunderia 
aki di Hero Brinkman, un ex- 
Inspector di Polis frustra for di 
Amsterdam-West cu semper a 
discrimina alogtonan den su 
funcion anterior. 


Mainta 

øce&tii tbéso 

Nos e-mail: 

noticia@awemainta.com 

161:583-1400 
Fax: 583-1444 


Univer/ity ef flrvba 



De Universiteit van Aruba is een jonge universiteit. Op dit moment zijn er drie faculteiten aan de universiteit 
gevestigd, de Faculteit der Rechtsgeieerdheid (FDR), de Financieel Economische Faculteit (FEF) en de 
Faculty of Hospitality and Tourism Management Studies (FHTMS). De FEF is momenteel volop in ontwikkeling en zal 
in de toekomst verschillende veranderingen ondergaan, waaronder de introductie van onderzoek als taak van de 
faculteit, de introductie van het Engels als onderwijsinstructietaal en de start van een masteropleiding. Mede in het 
kader van deze ontwikkelingen bestaat per 1 augustus 2008 een vacature voor de duur van 1 jaar: 

DOCENT BEDRIJFSADMINISTRATIE (PART-TIME/FULL-TIME) 

Functies en taken: 

• Het verzorgen van onderwijs in de Bedrijfsadministratie en, zo mogelijk, één van de onderdelen: 
Administratieve Organisatie, Externe Verslaggeving of Controleleer. 

• In teamverband meewerken aan de doorgaande vernieuwing van het onderwijsprogramma. 

• Begeleiden van stages en afstudeeropdrachten. 

• Verrichten van facultaire en coordinerende taken. 

• Leveren van bijdragen aan onderzoek. 

• Vervullen van taken in het kader van de maatschappelijke dienstverlening. 

Profiei: 

• Minimaal een opleiding op het niveau van het doctoraal examen Bedrijfseconomie, Bedrijfskunde of 
Bedrijfswetenschappen. 

• Bij voorkeur daarin gepromoveerd, of bereid tot promoveren. 

• Bij voorkeur onderzoekservaring of bereidheid tot scholing en training op onderzoeksgebied. 

• Bij een full-time aanstelling geldt bij voorkeur het bezit van een onderwijskundige bevoegdheid; bij een part¬ 
time aanstelling geldt deze eis niet. 

• Uitstekende beheersing Nederlands en Engels. Beheersing van het Spaans strekt tot aanbeveling. 

• Beheersing van het Papiamento of bereidheid deze taal te leren. 

• Kennis van en interesse in maatschappelijke en economisch-financiéle ontwikkelingen op Aruba en in de regio. 

• Ervaring op het terrein van ontwikkeling van studieprogramma's en aantoonbaar inzicht in de werkzaamheden 
waarvoor onze studenten worden opgeleid. 

• Uitstekende communicatieve en sociale vaardigheden, met name in multi-culturele settings. 

W/j bi ed en 

• Een kleine werkkring waar docenten enthousiast en collegiaal samenwerken. 

• De voor de Financieel Economische Faculteit geldende arbeidsvoorwaarden. 

• Een gedeeltelijke/volledige aanstelling voorlopig voor de duur van 1 jaar. 


Een medische keuring, psychologische test en een verklaring omtrent gedrag zijn standaard onderdeel van de 
wervings- en selectieprocedure. 


Soiiiciteren: 

Uw schriftelijke sollicitatie, vergezeld van een curriculum vitae, kunt u uiterlijk 10 dagen 
na het verschijnen van deze advertentie richten aan de Universiteit van Aruba, 
t.a.v. mevr. drs. F.P. Figaroa, Human Resource Manager 
J.E. Irausquinplein # 4, Oranjestad 



Info: dhr. Drs. SJ.A. Schaafsma 
Decaan Financieel Economische Faculteit 

Tel: + (297) 582 3901 tst. 245, e-mail: sietse.schaafsma@ua.aw 

Hombre ta confesa di a mata henter su famia cu hacha 



Un di e cadavernan ta worde saca di e casa 


UN homber di 39 ana a con¬ 
fesa di a mata, den e ultimo 24 
oranan, su caså, su yiu muher, 
su mayornan y su suegro, segun 
informacion di polis di Viena, 
Austria. 

E sospechoso a entrega su mes 
ayera marduga na polis di Vi- 
ena y a confesa di a mata tur e 
hendenan aki cu un hacha, den 
e cas familiar, den un bon bario 
di e Capital austriaco, segun e 
emisora publico ORF. 

Segun fuentenan policial a in¬ 
forma prensa, e presunto asesi- 
no a declara cu e tabata broke, 
cu e’la perde un gran casntidad 
di placa, y a mata su famia pa 
spaar nan e humiliacion. 


E mesun fuentenan a indica cu 
e homber a presenta na warda 
den “estado di confusion” y a 
anuncia na e agentenan na war¬ 
da: “mi muher y mi yiu muher 
ta morto riba mi piso”. 

E arma homicido a worde des- 
cubri riba e asiento trasero di 
su auto. 

Agentenan a haya e cadaver¬ 
nan di e muher y di e yiu den e 
apartamento di famia, mientras 
e curpanan sin bida di e mayor¬ 
nan a worde haya na e localidad 
di Ansfelden, na Alta Austria, 
y esun di su suegro na Linz, 
Capital di e estado.. 

Segun director di seguridad 
publico di Alta Austria, Alois 


Lissi, e sospechoso a trata di 
comete suicidio pero a faya den 
su intento pa horca su mes. 

E responsabel di seguridad a 
bisa den declaracionnan na 
e agencia di noticia APA cu 
e atakenan ta “specialmente 
cruel”, ya cu e agresor a ataca 
su victimanan na nan cabez cu 
e hacha. 

Polis a haya varios carta di e 
agresor, den cual e ta pidi dis- 
culpa pa e sucedido, aunque 
polis ta sigui sin sa e motibonan 
real di e crimen aki. 

Despues di mata su caså y su 
yiu, e sospechoso a viaha pa 
Ansfelden, caminda prome e’la 


mata su mama na entrada di e 
cas, y despues su tata, cu tabata 
drumi den un sofa den sala di e 
cas. Despues di esey, e homber 


a viaha pa Linz, na poco kilome¬ 
ter di Ansfelden, caminda e’la 
ataca y mata su suegro, segun 
relato di Lissi. 


Michelle Obama a 
bai Puerto Rico pa 
core campana 



Michelle Obama 

MICHELLE Obama diaranson ultimo a realiza su prome gira 
pa Puerto Rico como parti di e campana di su esposo, cu ta sigui 
envolvi den un dificil bataya cu Hillary Clinton pa nominacion 
presidencial democrata. 

E prome parada di dia di senora di senador Barack Obama tabata e 
districto colonial di San Juan, caminda e’la topa cu integrantenan 
di campana na e isla. 

Despues e’la bai pa un hospital cercano caminda e’la reuni cu 
simpatizadornan, prome cu e eleccionnan primaria na Puerto 
Rico, programa pa dia 1 di juni. 

Esaki tabata principio di un gira di dos dia na e isla, un estado 
liber asocia cu Merca. Un total di 55 delegado ta den wega den e 
eleccionnan aki. 

E gira aki ta coincidi cu e di dos bishita di Chelsea Clinton, yiu 
muher di senadora Hillary Clinton, na Puerto Rico. 


John Edwards ta apoya Obama 


E democrata John Edwards a dicidi di apoya 
Barack Obama den e campana pa nominacion 
presidencial di e partido. 

E apoyo aki ta un impulso importante di parti 
di su ex rival pa nominacion, na momento cu 
Obama ta trata di los definitivamente di Hillary 
Rodham Clinton. Edwards tabata senador pa 
North Carolina y nomina pa vice-president na 
2004. 

Edwards a aparece sorpresivamente hunto cu 
Obama na Grand Rapids, Michigan, na momento 
cu e senador pa Illinois ta lucha pa gana den un 
estado crucial den e eleccionnan general. 

E apoyo a bin un dia despues cu Clinton a gana 
Obama ampliamente den e primarianan di West 
Virginia pa un proporcion mas halto cu dos pa un. 
E derota ta mustra cu Obama mester traha mas pa 
gana “democratanan di Hillary”, votadornan di 
raza blanco di e clase trahador, cu tambe tabata 
apoya Edwards prome cu e’la retira di e campana 
na fin di janu ari. 

Edwards, cu a ricibi un gran ovacion ora Obama 
a present’e na un multitud di varios mil sim- 
patizante, a declara: “Rumannan, nos mester 
uni manera democratanan” pa derota e Virtual 
candidato republicano John McCain. “Nos t’aki 
awe’nochi pasobra votadornan democrata a tuma 
nan decision, mescos cu ami a haci” 

Obama “ta apoyami” den e lucha pa reduci po- 
breza na mitad den 10 ana, e ex precandidato a 
senala. E tema aki tabata e motibo principal di 
su campana. 

Edwards tambe a elogia Clinton, bisando cu “nos 
ta un partido mas fuerte” danki na su participa- 



J ohn Edwards 


cion y “nos lo tin un nominado mas fuerte den 
herfst danki na su trabao”. 

E’la bisa cu Clinton ta un “muher di hero. E ta 
un lider den e pais aki, no pa su esposo, sino pa 
loke e’la haci”. 

E hefe di campana di Clinton, Terry McAuliffe a 
bisa den un comunicado: “Nos ta respeta John 
Edwards, pero manera e votadornan di West 
Virginia a mustra, esaki ta leu di caba”. 

Tanto Obama como Clinton a solicita e apoyo 
di Edwards, pero esaki a keda keto pa mas di 
cuater luna. Un persona cerca di dje a senala cu 
Edwards kier ta envolvi awo pa cuminsa unifica 
e partido. 

E senora di Edwards, Elizabeth, cu a papia favor- 
ablemente riba e plan di salud di Clinton, no a 
viaha cu su caså pa Michigan y no ta forma parti 
di e confirmacion di apoyo pa Obama. 

FUN MILES W 

PRESENTS... 

VIDEO ONE! 




vide»ne 


MORE INFORMATION? CALL 5873300 OR VISIT WWW.FUNMILES.NET 


Venezuela ta adverti Colombia contra 

base di Merca na frontera 



PRESIDENT Hugo Chåvez a 
laga sa cu e no ta acepta pa Co¬ 
lombia instala un base militar 
mericano na Guajira, y a adverti 
si esaki worde concreta, esaki 
lo worde considera como un 
“agresion” y e lo cuminsa pensa 
cu “henter Guajira ta venezo¬ 
lano”. 

Chåvez, durante un encuentro 
cu oficialnan di Academia Mili¬ 
tar diaranson anochi, a bisa cu 
si e mudamento di e base mili¬ 
tar mericano for di e localidad 
ecuatoriano di Manta pa Gua¬ 
jira colombiano tuma luga, e lo 


considera e accion aki como un 
“agresion”. 

E relacionnan entre Caracas y 
Bogotå a complica den lunanan 
reden, alcanzando su punto 
mas abao ora Colombia a pub- 
lica documentonan cu ta senala 
cu e gobierno di Chåvez tabata 
tin plannan pa arma y financia 
e rebeldenan colombiano. 
Chåvez a bisa tambe cu esaki 
lo rebiba un disputa teritorial 
bieu cu Colombia di mas di 100 
ana, pa cu e zona di Guajira, y 
cu e lo presenta un demanda 
pa henter e region si permiti 


establecimento di e base. 

Pero na Bogotå, e canciyer 
colombiano Fernando Araujo, 
a ratifica diahuebs loque su 
colega ministro di defensa, Juan 
Manuel Santos, a bisa un dia 
prome, di cu no tin plan pa tal 
base militar mericano. 

“Mi no sa kico ta origen di e in- 
formacion cu president Chåvez 
a haya, di cu lo istala un base 
militar na Guajira”, Araujo a 
bisa na e emisora Caracol. 

E’la indica ademas cu e “fron¬ 
tera entre Colombia y Venezu¬ 
ela ta perfectamente defini...no 


tin duda riba e particularidad 
aki”. 

Te hasta prome cu Chåvez a 
haci su declaracion, ya minis¬ 
tro Santos, respondiendo na 
versionnan publica den prensa 
local, a bisa diaranson tempran: 
“na esunnan cu ta cita a infor- 
macion ey mi ta bisa pa nan 
informa nan mes miho, pasobra 
lo no tin base, mi ta ripiti lo no 
tin base”. 

Chåvez a insisti cu “nos lo no 
permiti pa gobierno di Colom¬ 
bia entrega Guajira na e imperio 
mericano; nos lo no permiti 
esey cueste lo que cueste. Pensa 
esey bon president Uribe” 

E gobernante venezolano a haci 
e declaracion ey aludiendo na 
aigun comentario di e emba- 
hador mericano na Bogotå, 
William Brownfield, riba un 
posibel traslado di e base militar 
na Manta. 

Chåvez a bisa cu e comentari- 
onan di ministro Santos por ta 
un “indicacion cu gobierno di 
Colombia ta recuperando, loke 
mi ta yama, su bon sinti, su 
ekilibrio”. 

Di otro banda, Chåvez a repudia 
e informe cu Interpol a defundi 
ayera riba e lap top di e de- 
funto hefe rebelde Raul Reyes, 
y otro material informatico cu 
a worde confisca despues di e 
atake colombiano riba un cam- 
pamento di FARC den teritotio 
ecuatoriano. 


“E shownan aki ta ponemi hari, 
pero no ta co’i hari; ta Merca 
ta usa Colombia. Manan boso 
lo mira Interpol, maneha pa 
Merca ... anuncia cu e docu¬ 
mentonan ta veridico, pesey 
Chåvez ta apoya terorismo, y e 
militarnan venezolano tambe”, 
e mandatario a bisa na Aca¬ 
demia Militar. 

E’la bisa cu e informe ta busca 
pa aisla Venezuela pa asina 
incluy’e den e lista di paisnan 
cu ta apoya terorismo y logra 
imposicion di sancion pa Na- 
cionnan Uni. 

“Mi ta sigur cu nan lo logra esey, 
pero ta necesario pa adelanta 
cosnan. Mi lo convoca un rueda 
di prensa internacional pa re- 
sponde pregunta y dudanan 
riba e gobierno di Colombia”, 
e’la bisa. 



HOTLINE 

733-8477 


Digicel 

Spera Mas. Hanja Mas. 

Merca ta declara e oso polar como especie den peligro 



DEPARTAMENTO di Asunto- 
nan Interno di Merca a declara e 
oso polar como un especie den 
peliger di extincion diaranson 
ultimo, debi na e perdida di ijs 
na Artico, pero tambe e Depar- 
tamento a adverti cu e decision 
no mester worde mira como un 
caminda pa enfrenta calentam- 
ento global. 

E secretario di Interior, Dirk 
Kempthorne, a papia di un 
decadencia dramatico de e 
ijs permanente di Oceano Ar- 
tico den ultimo tres decada y e 
pronostico cu e lo sigui decai, 
loque ta nifica, e’la bisa, cu e 
oso polar ta un especie cu por 
ta den peliger di extincion den 
un futuro cercano. 

Sin embargo, Kempthorne a 
indica cu lo ta “totalmente ina- 


decua” pa usa e proteccion di e 
osonan pa reduci e gasnan cu 
ta causa e efecto invernadero, 
of discuti cambio climatico mas 
ampliamente. 

E Ley di Especienan na Peliger 
“no ta e instrumento adecuado 
pa fiha un politica climatico na 
Merca”, Kempthorne a senala, 
reflehando un punto di vista 
expresa recientemente pa presi- 
dent George W. Bush. 

E departamento a destaca un 
serie di accion administrativo y 
a fiha limite riba con pa planea 
e proteccion di e oso den su es- 
tado nobo di especie na peliger, 
di moda cu esaki lo no tin un 
impacto mucho desfavorabel pa 
actividadnan economico, desde 
construccion di plantanan di 
energia, te na exploracion pa 


haya gas y petroleo. 

“E listanan aki lo no detene e 
cambio climatico global ni lo 
impedi cu e capa di ijs di lama lo 
dirti”, Kempthorne a indica. 

E funcionario a indica cu e’la 
consulta cu Cas Blanco, pero 
“na ningun momento tabata 
tin aigun sugerencia di cu esaki 
no tabata mi decision”, e’la 
agrega. 

Den un conferencia di prensa, 
e secretario a defende su punto 
di vista cu ‘slide’ y grafico pa 
mustra e decadencia dramatico 
di e ijs di Artico den ultimo 30 
ana y e proyeccionnan cu e dirti- 
mento di e ijs, un habitat clave 
pa e oso, por sigui of incluso 
por acelera. 

E funcionario a cita conclusion 


di cientificonan di su depar¬ 
tamento den sentido di cu e 
perdida di ijs di Artico lo por 
resulta den desaparicion di dos 
tercera parti di e osonan polar 
pa medio di siglo. 

E poblacion di oso den henter 
Artico, desde Alaska pa Groen- 
land, a duplica di 12.000 pa 


25.000 desde decada di 1960, 
pero e’la destaca cu awo cienti¬ 
ficonan a pronostica un caida 
notabel den e poblacion. 

Aigun estudio efectua ana pasa 
pa Servicio Geologico di Merca 
ta sugeri cu lo por perde te cu 
15.000 oso polar den e proximo 
decadanan. 


Muher ta declara culpabel den caso di ex 



Ashley 


gobernador di New York 


Temeka Rachelle Lewis 


Eliot Spitzer 


UN muher acusa di organiza 
cita cu prostitutanan di alto 
nivel a declara culpabal diar¬ 
anson ultimo, di labamento 
di placa y promocion di pros- 
titucion den un investigacion 
federal cu a causa renuncia di 
e ex gobernador di New York, 
Eliot Spitzer. 

Temeka Rachelle Lewis, cu 
tabata traha como agente di 
cita pa Emperor’s Club VIP, ta 
e prome acusado cu ta admiti 
su responsabilidad den e caso 
cu a causa renuncia di e gober¬ 
nador democrata di New York 


despues di 14 luna di a asumi 
e funcion. 

E’la aparece brevemente den 
corte segun un acuerdo cu 
Ministerio Publico cu ta oblig’e 
pa entrega grabacion, testigua 
dilanti un hurado investigador, 
si e worde pidi pa haci esaki, y 
contesta cualkier pregunta cu e 
investigadornan por tin riba su 
papel den e areglo di cita cu tra- 
hadornan di Emperor’s Club y e 
clientenan rico di e agencia. 

Su acuerdo pa coopera a worde 
revela den documentonan di 
corte introduci pa e fiscalnan, y 


despues su defensor, Marc Ag- 
nifilo, a confirma esaki moles- 
tia, despues cu un magistrado 
federal a nenga su peticion pa 
e registronan keda confiden- 
cial. Miembronan di prensa a 
protesta cu e documentonan lo 
a keda seyå. 

Agnifilo a declara cu Lewis, di 
32 ana, ainda no a worde pidi 
pa presenta dilanti un hurado 
investigador. E’la anadi cu e 
fiscalnan ainda no a revela si 
e proximo suheto di e investi¬ 
gacion ta Spitzer, cu ainda no a 
worde acusa. 


Ora a puntre si su cliente a 
declara culpabel, Agnifilo a 
declara cu Lewis, docente den 
literatura ingles pa Universidad 
di Virginia, nunca tabata tin 
problema cu ley y solamente 
kier laga e caso tras di lomba. 
“E ta simplemente un hopi bon 
persona. Sinta na e mesa di de- 
fensa den un corte federal ta e 
ultimo luga cu e por a imagina 
di por ta”, e abogado a declara. 
“Mi no tin duda di cu nunca mas 
e lo ta den problema”. 

Lewis por enfrenta como 16 
luna di prison, of menos, depen- 


diendo di cuanto e coopera cu e 
fiscalnan, Agnifilo a bisa. 

Dia 6 di augustus huez lo dicta 
sentencia den e caso aki. 

E investigacion di Emperor’s 
Club a cuminsa ana pasa ora 
banconan a detecta transferen- 
cianan na efectivo sospechoso 
na companianan crea pa disfra- 
za pagonan haci pa clientenan. 
Aigun di e transferencianan aki 
a hiba e investigacion den direc- 
cion di Spitzer cu, via di e agen¬ 
cia aki, a bin den contacto cu e 
prostituta di nomber Ashley. 

Cantidad di morto na China 


cerca di 50.000 



Aigun sobreviviente ta worde rescata 


E cantidad di morto causa pa estatal, mientras autoridadnan E emisora CCTV a informa 
e temblor na China lo por yega a emiti un peticion inusual di di e cantidad aki durante un 
50.000 den tur e areanan afecta equipo di rescate, tratando di transmision di noticia desde 
pa e teremoto hunto, gabinete responde na e consecuencianan Conseho di Estado, daihuebs 
chines a laga sa ayera, segun di e fenomeno cu a afecta 10 anochi. 
informacionnan di e telvision miyon persona. 



Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 

MERCANCIA 
NOBO! 


Pa tur generacion 


Bisti formal ta 
un necesidad 


Hulanda ta pidi ONU pa urgi 
entrada di ayudo na Birma 



Maxime Verhagen 


E ministro hulandes di Asuntonan Exterior, Maxime Verhagen, 
ayera a haci un yamada na e responsabilidad di Conseho di Segu- 
ridad di Nacionnan Uni (ONU) pa esaki presiona e Hunta Militar 
birmano pa permiti entrada di ayudo humanitario despues di e 
cyclon cu a asota e pais asiatico. 

Den un comunicado, Verhagen a anuncia cu e’la tuma contacto cu 
e representante permanente di Hulanda nan Nacionnan Uni “pa 
e somete e tema aki na Conseho di Seguridad”. 

Verhagen a bisa cu Conseho di Seguridad tin e responsabilidad 
pa haci tur loke ta na su alcanse pa yuda e centenar di mil bir- 
manonan, si e Hunta Militar no ta haci nada pa nan. 

E’la anadi cu “si Conseho di Seguridad posiciona su mes cu e hen- 
denan den necesidad y urgi e Hunta pa permiti entrada di ayudo, 
esaki lo tin e efecto desea”. 

E hefe di diplomacia hulandes a urgi pa actua cu rapidez, ya cu 
parce cu solamente 30 porciento di esnan afecta ta ricibiendo 
ayudo y apenas un 15 por ciento di e ayudo necesario a logra 
drenta na Birma 



conte § 
Yo urs 
NOW 


Na nr Or edid 


in store 

i 


Fantastic 

Gardens 




Caya Cuida Bo Cura 14, Bushiri. Tel.: 297 583 2650 
www.fantasticgardensaruba.com 


Fantastic Gardens exlst to bring nature doser 
to you and to make Aruba one Fantastic Garden. 

Diasabra awor 3:30 di atardi 

Aruba Open Youth 
Mountain Bike 
Championship 
2008 

DIASABRA awor, 17 di mei 2008, pa 3:30 di Atardi, e miho 
coredonan hubenil di mountain bike ta bataya otro pa determina 
e campeon hubenil di Aruba. E Aruba Open Youth Mountain Bike 
Championship 2008 ta un maximo espectaculo deportivo, cual ta 
habri pa coredo di afo tambe pa asina por midi forsa en prepara- 
cion pa un campeonato regional na Curacao proximamente. 
Como tal ta sumamente importante pa tur coredo di Aruba par- 
ticipa y demostra nan miho prestacion. For di 15:00 di atardi ta 
spera tur ciclista pa registra y unda pa 15:30 careda lo inicia. Ariba 
e circuito nobo di Barcadera unda cada buelta ta 5.4 kilometer, 
e diferente categorianan lo core 1, 2 of 3 buelta dependiendo di 
nan respectivo edad. Categoria I y II lo core 1 buelta, categoria 
III 2 buelta, mientras categoria IV lo cubri 16.2 kilometer. Ruta 
excitantey varia: 

E ruta di e careda di Barcadera ta ofrece un escenario ideal pa 
proba e destresa y abilidadnan ciclistico di hubentud. Pa cada 
nivel e ruta ta ofrece un variacion di desafio, distancia y elemen- 
tonan tecnico, denter di un paisahe distintivo di Aruba. Pa haya 
mas informacion, piease e-mail arubawielerbond@gmail.com of 
bishita nos webpage: www.arubacycling.net. 

Xtreme H Games na YMCA na San Nicolaas 


SAN Nicolas ta na beurt pa Extreme H 
games den Circuito 2008. Dia 24 di Mei 
lo tuma lugar e siguiente Extreme H 
Games na YMCa San Nicolas, na unda 
cu Dr. Richard Visser lo tey presente pa 
motiva e muchanan y instrui nan ariba e 
bon caminda pa biba un bida saludabel. 
Con un persona por biba den un forma 
sano? Esaki ta posibel dor di percura pa 
tur locual bo ta hasi cu bo curpa ta den 
balance. Come saludabel, hasi ehercisio, 
hasi deporte, hasi actividad creativo y 
tambe relaha. Tur esaki ta forma un per¬ 
sona completo y ta tene bo curpa mente 
y spiritu den balance. Extreme H Games 
ta un projecto presenta pa Comunidad 
cu Vityalidad y patrocina pa RBTT Bank 
Aruba N.V. y ENNIA. Inscribi gratis pa e 
proximo Extreme na YMCA San Nicolas, 
via telefon 5828121 of fax 5838677 di 
8am te cu 4’or di atardi. Tur mucha en¬ 
tre 6 pa 17 anja por inscribi. E evento lo 
inicia pa 10’or di mainta y lo termina pa 


1:30 di merdia. Durante 2008 a cambia 
e sistema di e evento y a hiba tur cos 
ariba un nivel mas intensivo pa e much¬ 
anan. Awor den forma di 
circuito, e muchanan ta 
keda cambia di un seccion 
pa otro cada 10 minuut. 

Esaki ta pone cu nan ta 
constantemente bezig y 
cada 10 minuut nan ta 
hasi algo completamente 
diferente na unda nan 
ta avansa den un forma 
“eXtreme”. E muchanan 
ta pone bon atencion y 
ta gusta participa activa- 
mente na cada un di e sec- 
cionan, tanto di deporte, 
baile, come saludabel, 
relaha y hasi ehercisio. 

Cu apoyo di Subway cu 
semper ta fresh, Ling and 
Sons, Visser Trading y 


C&BM N.V., e evento aki ta posibel pa 
asina tur mucha cu participa por sera 
conosi cu un forma saludabel di bida. 


Pues no perde e oportunidad aki y in¬ 
scribi bo yiu pa dia 24 di Mei na YMCA 
San Nicolas. 



Weganan Suramericano 
Medellin 2010 tin 
programa defini 

E Weganan Suramericano Medellin 2010 lo tin 31 deporte. E pro¬ 
grama di competencia a wordo defini pa e Asamblea General di e 
Organizacion Deportiva Suramericanao (ODESUR) cu a conclui 
diamars, 13 di mei na Medellin, Colombia. E Weganan ODESUR 
Medellin 2010 lo tuma lugar di 10 te cu 21 di maart 2010 y e Co- 
mite Organizador Medellin 2010 a anuncia cu nan lo construi un 
Villa pa e alrededor 3.500 atletanan cu lo competi den e evento. 
“E expectativanan ta cu Medellin lo esteblece un nivel nobo di 
organizacion pa e evento. Nos ta felicita e Comite Organizador 
pa e trabou cu nan ta hasiendo pa realizacion di e Weganan”, a 
afirma e Presidente di ODESUR, Carlos Arthur Nuzman. Gustavo 
Villegas, director di e Comite Organizador, a hasi e presentacion 
di e relato di Medellin 2010. 

E 31 deportenan cu lo integra e programa di e competencianan 
ta: atletismo, basketball, badminton, baseball, bowling, canotaje, 
ciclismo, esgrima, ski nautico, futbol, futbol sala (FIFA), gimnasia 
artistica, handball, ecuestre, judo, karate, weightlifting, lucha, 
natacion, patinaje, remo, squash, softball (femenino), taekwondo, 
tennis, tafel tennis, tiro con arco, tiro, triathlon, vela, volleyball, 
beach volleyball. 

Durante e Asamblea, e Comitenan Olimpico Nacional di e 15 
paisnan miembro di ODESUR a firma un mocion di apoyo pa e 
candidatura di e ciudad Rio de Janeiro pa ta sede di e Weganan 
Olimpico di 2016, mustrando asina e union di Suramerica cu e 
meta pa trece e Weganan Olimpico pa prome biaha na e continente 
aki. Pa Carlos Arthur Nuzman “e mocion di apoyo ta resultado di 
e trabou cu Comite Olimpico Brasileiro a realiza den Suramerica 
y un reconocimento pa e exito di e Weganan Panamericano Rio 
2007.” 

Hugo Themen ta 
drenta Pan 
American Masters 
Hall of Farne 

FOR di Pan-American Masters Weightlifting Federation Hugo 
Themen a hanja un invitacion pa drenta Hall of Farne den e de¬ 
porte di weightlifting. Esaki lo tuma lugar na San Juan, Puerto 
Rico dia 10-13 juli 2008. 



TlffiTITf, 


ELE1KØ 

EUE1KO 




CU presencia di e Presidente y Secretari- 
onan General di e Comitenan Olimpico 
di e 15 paisnan afilia, y delegadonan 
internacional, a tuma lugar dialuna y 
diamars ultimo na e ciudad Medellin, 
e XXI Asamblea General Ordinario di e 
Organizacion Deportiva Suramericana, 
ODESUR. E delegadonan di e paisnan 
miembro a ricibi durante e reunion, 
informenan di Presidente di ODESUR, 
Carlos Nuzman, y Secretario General 
Carlos Roberto Osorio, un relato di e 
Comision cu a bishita e ciudad di Me- 
dellm y cu a determina e condicionnan 
di e ciudad riba tereno deportivo, di 
infrastructura y hoteleria. Ademås, e 
miembronan di ODESUR a scucha e re¬ 
lato amplio di e Comite Organizador di e 
Weganan Suramericano, Medellin 2010, 
cu a wordo presenta pa Gustavo Villegas, 
Director General di e Weganan y pa 
cada un di e directornan di e diferente 
areanan di e evento regional aki. 

Na inicio di e reunion, e delegadonan 
a observa un minuut di silencio, re- 
cordando un gran dirigente deportivo 
Colombiano cu a fayece apenas tres di 
a prome cu e Asamblea, Diego Palacios. 
Sr. Palacios a ocupa e funcion di Min¬ 
istro di Deporte di Colombia, Director 
di COLDEPORTES, y tabata un di e 
directornan di e Comite Organizador 
di e Weganan ODESUR 2010. Na varios 
ocasion Diego Palacios a bishita Aruba 
y tabata mantene relacionnan amistoso 
cu dirigentenan di Comite Olimpico 
Arubano y deporte Arubano. 
Decisionnan importante tuma pa Asam¬ 
blea di ODESUR 

Despues di a scucha e diferente rela- 
tonan, cu a wordo aproba di manera 
unånime pa e Asamblea di ODESUR, 
e delegadonan a debati topiconan di 
orden deportivo, relaciona cu e cantidad 


leportenan, 
cada pais lo por inscribi, e total di depor- 
tistanan cu lo participa y e fechanan pa 
e IX Weganan Suramericanos Medellin 
2010. E decisionnan principal cu Asam¬ 
blea a tuma tabata lo siguiente: 

E Weganan Suramericano lo tin com- 
petencia den 31 deporte. Ta destaca e 
ratificacion di baseball, 
ecuestre den e modali- 
dad di “endurance” y e 
ingreso na e programa 
di e deporte di badmin¬ 
ton. E deporte di biljart 
a wordo exclui for di e 
programa oficial di e 
Weganan. 

E deportenan di equi- 
po, den ambos sexo, 
lo participa solamente 
cu SEIS pais, incluy- 
endo Colombia como 
sede di e Weganan. E 
excepcion ta softball 
cu lo wordo hunga so¬ 
lamente den e ramo 
femenino. Finalmente, 
e miembronan di e 
Asamblea a aproba pa 
extende cu un dia mås 
e competencianan di e 
Weganan. E actividad- 
nan lo tuma lugar di 
diaranson, 10 di maart 
te cu diadomingo 21 
di maart di ana 2010. 

Recorrido di e instala- 
cionnan deportivo 
Durante henter dia¬ 
mars, e delegadonan a 
realiza un bishita na e 
diferente escenarionan 
di e ciudad di Medellin 
cu lo wordo usa pa e 


Weganan ODESUR 2010: Unidad De¬ 
portiva Zona Norte na Sabaneta, Unidad 
Deportiva Atanasio Girardot, Unidad 
Deportiva Maria Luisa Calle, e Parque 
“Juanes” de la Paz y e Plaza de Toros de 
la Macarena. 

E dirigentenan Olimpico a conclui cu 
satisfaccion cu e ciudad di Medellin 


ta conta cu instalacionnan di calidad 
y nivel halto, adecua pa e Weganan 
Suramericano 2010. Pa Aruba esaki lo 
ta e di cinco biaha cu ta participa na e 
Weganan ODESUR. 

E prome actuacion di nos pais tabata na 
1994 na momento cu e Weganan a tuma 
lugar na Valencia, Venezuela. 

Coors Light sponsor oficial di FEBIAR Blackball 2008 


E famoso cervez COORS LIGHT, meresi- 
damente yama “e cervez mas puro na 
mundo”, sumamente conosi pa su sabor 
“crystal clear” door di su formula secreto 
cu awa di Rocky Mountains, a join e 
equipo dimaico di FEBIAR pa patronisa 
e torneo cu mas ambiente na mundo, 
FEBIAR BLACKBALL 2008!! Desde awo 
en adelante, orguyosamente por papia 
di “COORS LIGHT BLACKBALL TOUR- 
NAMENT”!! 

COORS LIGHT ta mundialmente conosi 
pa su smaak patenta “Frost brewed”, y ta 
un di e sponsor mas grandi di deporte na 
Merca. E famoso careda nan di NasCar 
ta wordo gesponsor door di Coors Light, 
cua cervez den ultimo decada a bira e 
number 1 beer na Estados Unidos, danki 
na su smaak sumamente refrescante, 
specialmente ora e wordo sirbi ariba un 
“frosted temperature”! 

Un y tur por bin descubri e berdadero 
premium beer aki na Classics Billiards 
na San Nicolas e weekend benidero 
ora cu lo ta bay tin otro dos candeloso 
partido den e COORS LIGHT BLACK¬ 
BALL TOURNAMENT. Diabierna anochi 
e campeon nan di 2007, HUT PREDA- 
TORS, lo enfrenta e “bachatero” nan di 



Playa, nada menos cu TUMAZU BT. 
Tumazu anja pa anja ta cresiendo y den 
e torneo comercial e anja aki ya caba e 
ta sacando su hunja nan!! Nan prome 
partido lo ta bay ta un berdadero test p’e 
bachatero nan di “Tuti”, ya cu ta nada 
menos cu HUT PREDATORS, 
campeon 2007, lo “break” 
nan in!! Un pizza cortesia di 
PIZZA HUT, pa tur miembro 
di Tumazu cu logra gana un 
miembro di HUT PREDA¬ 
TORS diabierna 16 di Mei 
anochi pa 7:30 na Classics 
Billiards na San Nicolas!!! 

Diasabra anochi e donjo nan 
di cas, CLASSICS JOHN- 
SONS, lo habri nan season 
2008 enfrentando e tribon 
nan di salinja serca, J&J 
JAWS BT!!! Rumor nan ta 
core rond cu Jossy Kelly tin 
un bus prepara pa hiba y 
busca su hungador nan San 
Nicolas, pasobra ta hopi 
fanatico lo join pa bay wak 
wega na Clasics na San Ni¬ 
colas!! Otro rumor ta cu ya 
e lista secreto di “Reinaert 


de Vos” Kelly ta kla caba y cu lo tin un 
sorpresa pa e “flying dutchman”!!! Un 
hungado cu su nomber ta rijm ariba 

“copieus”...., “monstreus”., “fasti- 

dieus”., y su fam ta rijm ariba “vis 

in het spaans”!!! 


Shon nan no perde oportunidad pa join 
e caravan di Victoria rumbo pa San Nico¬ 
las pa e wega Diasabra 17 di Mei anochi 
7:30 entre Classics-Johnson y J&J Jaws 
BT!! Un “hammerhead” lo bula den San 
Nicolas!!! 


Classics-Johnsons den Coors Light Blackball 


DIABIERNA anochi e gang di cacho brabo, 
.... Ehum sorry e gang di poodle, a Sali pa bay 
Trappers Club na Sta Cruz pa topa “half way” cu 
Classics Johnsons den e di dos buelta di e exitante 
COORS LIGHT BLACKBALL TOURNAMENT 
2008. Speransa tabata halto p’e trabuco nan di 
Errel “the mouth” Tromp, pero Classics Johnson 
bou guia di “master” Ryan Rampersaud a pone 
e poodle nan trose rabo memei pia y core “cayay 
cayay” back pa Pos Abou!! 

Alexander “speedy” Kock ta Sali ariba un speed 
mucho halto pa Carlos Gomez hou bij y ta dal 
Carlos cu 3-0 tumba abou!! Classics ta bay dilanti 
cu 1-0! Siguientemente “the flying dutchman” 
Martin Appeldoorn ta pica 2-0 dilanti ariba Al¬ 
bert “the german” Geerman, pero Albert ta come 
back pisa y ta tabla na 2-2 y ta pone “de vliegende 
hollander” haya un tiki “de schrik”!! Con cu bay 
bin, despues di un temblamento y batimento 
di bola, Martin ta bin logra gana toch cu 3-2, y 
Classics-Johnsons ta tuma bentaha na 2-2. 

Errel ta disidi di pone su tako where his mouth is, 
yden no time ta dal Ali Nino cu 3-1 pa asina corta 
bentaha na 1-2. E campeon nacional 9-ball 2008, 
Allan “zero-thunder” van Aanholt ta wordo poni 
un rato ariba “onhold” door di Javier Quandus, 
kende ta pone score na 2-0 na su fabor!! Van 
“OnHold” Allan ta bin back na van Aanholt y ta 


dal Javier un CAPOTI durisimo pa corta bentaha 
na 1-2. Javier ta traha su wega netchie netchie 
pero na final no ta corona y un biaha mas van 
“OnHold” ta logra scapa ya tabla na 2-2!! Por 
ultimo tur cos ta mustra cu e biaha aki si Javier 
ta logra “freeze” Allan “OnHold” pa semper ora 
cu e ta limpia mesa y yega na un bola 8 morto 
morto, pero aki valve di Javier ta cuminsa fluit 
y e ta bati bola!!! Un biaha mas Allan ta los di 
status “On-Hold” pa bay pa status Aaanholt y ta 
castiga Javier cu 3-3 pa pone Classics bay te na 

3- 1 di bentaha!!! 

Aldino Emerencia y “Huub” Kock di Classics si 
no ta wanta e blafmento feroz di e dos rotweiler 
nan di Bad Dogs, Elvis Tromp y Giovanny Farro, 
kende nan ta gana cu 2-1 pa corta bentaha te na 
2-3. pero right away, “master” Ryan ta basha Ed¬ 
mond Eckmeyer plaaaaat abou cu 3-0 y asina aki 
Classics ta yega top comfortablemente cu score di 

4- 2! Por ultimo Ronald “Tico” Geerman ta dal un 
lucha basta fuerte pa por domina Robby Figaroa 
cu score di 3-2 pa asina Classics-Johnsons triunfa 
den nan salida di COORS LIGHT BLACKBALL 
TOURNAMENT 2008 cu score di 5-2. 

Mientras tanto.E “poodle” nan ta bay- 

endo pa otro “session” cu e “dog whisperer” pa 
wak ta kiko ta bayendo fout cu nan comportacion 
den billiard. 

E ta un campeon 


Zinedine Zidane a bisa cu Real 


Madrid a gana liga merecidamente 


ZINEDINE Zidane, ex futbolista di Real Madrid, 
a reconoce den un acto beneficiario organisa 
pa Sergio Ramos, cual e team madridista ta un 
campeon husto y a felicita esaki pa e segundo 
titulo di Liga consecutivo na su antiguo compa- 
neronan. 

Zidane a reecontra practicamente cu full e team 
di Real Madrid den e veid di golf di RACE, unda 
Sergio Ramos, tata di e Fundacion Apascovi, a 
reuni un bon number di futbolista y artista den 
e I ProAm Benefico di golf. 

“Real Madrid ta un campeon husto di Liga. Mi a 
yama nan pa felicita ora a proclama campeon”, 
Zidane a sigura. 

“Ora bo hunga den Real Madrid bo ta hibanan 


semper den curason y mi ta contento pa mi ex 
companeronan”, el a agrega. 

E astro frances, retira di futbol, a dedica su tempo 
liber na su famia y ta purba colabora cu acto 
di solidaridad manera a hasi hunto cu Sergio 
Ramos. 

“E ta un acto hopi bunita. Mi ta hopi feliz ora bo 
pone muchanan cu ta den problema hari cubo”, 
Zidane a bisa, cu hunto cu e cantante José Merce 
a entrega den tur momento na e muchanan. 

E dia largo yena di imagen pret, manera esun 
di Mahamadou Diarra hungando golf y un bon 
recaudacion na fabor di un fundacion cu lucha 
pa mehora e calidad di bida di persona cu des- 
capacidad, sindrome di Down y su famia. 



Dispuesto pa bay 

Deco a bisa cu Barcelona 
a duna esaki libertad pa 
papia cu otro club 

E portugues Anderson de Souza “Deco” a sigura cu no ta desea 
sigui den Barcelona, paso solamente kier ta unda un team kier 
esaki, y ta dispuesto na bandona e team pa bay hunta den un 
team ingles of italiano. Durante un acto promocional, Deco, 
cu contract t’e cu juni di 2010, a desvela cu Barcelona a papia 
cu su representante y a duna libertad pa por negocia cu otro 
club. “Mi lo bay Inglaterra of Italia, el a sigura. Na Spana no, 
paso e unico club cu tin na nivel di Barcelona ta Real Madrid 
y na Madrid nunca mi lo bay”, e centrocampista a sigura. 
“Mi no sa pa cua team mi ta bay. Pa respet na e club no ta bay 
papia cu prensa prome cu Barcelona mes. E unico cu tin cu 
bisa ta cu e club a duna e permiso pa papia cu otro team”, el 
a bisa. E portugues a sigura cu si a dicidi sali no ta pa e grito 
cu a ricibi diadomingo ultimo den Camp Nou contra di Mal¬ 
lorca, aunke a reconoce cu ta algo normal. 

“E publico semper a respeta mi hopi t’e cu awo. Loke a pasa lo 
no cambia e carino cu mi ta sinti pa Barcelona y pa su hende 
nan”, el a sigura. “Mi no ta warda ningun rencor. Mi ta deseo 
e mihor pa e club, nan hende merece esey”. 

Pa e ainda hungador di Barcelona, “e club tin su rason”, pa 
duna “libertad”. “E ta necesario lo cambia e cosnan. Awo e 
club a papia cu mi representante, no cumi, y ami lo bay unda 
ami kier bay”. 

Deco no obstante a aclarea pakiko e club a duna e bistå bon 
pa atende e oferta di otro team, y a limita na comenta cu 
e negociacion ta depende di e acuerdo entre Barcelona y e 
representante di e hungador. 

“Mi no kier sali cu problema. Mi kier pa tin un acuerdo entre 
ambos parti”, el a sigura, ademas di anadi cu su relacion cu 
e presidente di Barcelona, Joan Laporta semper tabata yena 
di respet ora ta papia cara cara. 


Aproba e creacion di 
e prome weganan di 
suramericano di Playa 

E Asamblea General di e Organizacion Deportiva Surameri- 
cana (ODESUR) cu a tuma lugar na Medellin, Colombia, 
a aproba e creacion di e Weganan Suramericano di Playa 
(South American Beach Games). E prome edicion di e We¬ 
ganan aki lo tuma lugar di 28 di februari te cu 8 di maart 2009 
na e ciudadnan Montevideo y Punta del Este, Uruguay. 
Presidente di Comite Olimpico Uruguayo, Julio Maglione, 
y e Ministro di Deporte di Uruguay, a hasi un presentacion 
informativo tocante e evento na tur e 15 Comitenan Olimpico 
Nacional miembro di ODESUR. Nan a splica cu na Montevi¬ 
deo lo construi un arena polideportivo di ultimo generacion 
pa e competencianan di futbol di playa (FIFA), beach volley¬ 
ball, handball di playa, rugby 7 y beach tennis. Na Punta del 
Este lo celebra e competencianan di windsurf, surf, triathlon, 
open water swimming (10 kilometer) y ski acuatico. 

“E realizacion di e Weganan di Playa ta demostra cu Suramer- 
ica ta atento riba e tendencianan di deporte mundial”, Presi¬ 
dente di ODESUR, Carlos Arthur Nuzman a splica. 


Open Class di CPSO a continua 

Honda ta gana Wild Boyz mientras cu 


Universal Trophy ta 

E tremendo torneo Open Class a continua den fin 
di siman unda den e promer partido e muchanan 
di Tony esta Honda ta gana e Buchanan rebelde 
di Wild Boyz cu score di 16-8. Honda 16 careda, 
12 hit, 3 error. Wild Boyz 8 careda, 9 hit, 3 er¬ 
ror. Pitcher ganador ta Raymond Dirksz kende a 
releva Frederick Krozendijk den tercer entrada. 
Giovanny Rafael ta perde e partido y na su turno 
a ser relava pa Victor Winterdaal den 3 inning y 
Randy Loopstok den 4 entrada. Mihor bateador- 
nan pa Honda ta Edgar Flanegin 4-4, Stafford An- 
jie 2-2, Richard Paeschy Meldrick Solognier 1-1, 
Richard Bikker, Javier Croes y Elston Figaroa tur 
di 2-1. Eddie Flanegin tabata tin un homerun den 
parke.Pa Wild Boyz a destaca na båte den causa 
perdi Jerald Oduber, Davidson Eduardo y Randy 
Loopstok 3-2, Edgar Rafael a bay perfecto di mil 


domina Interprint 

punto den dos turno na båte. Den e segundo 
partido Universal Trophy ta gana Interprint cu 
score di 7-3. Universal Trophy 7 careda, 9 hit, 2 
error mientras cu Interprint tabata tin 3 careda, 
5 hit, 2 error. Pitcher ganador ta resulta Alvin 
Pereira cu a bay henter e ruta. Ivan Romano 
ta bay cas cu e derota. Mihor bateadornan pa 
Universal Trophy ta Alvin Pereira yudando su 
propio causa 3-3, J.Briesen, J. Heronimo y Mario 
Kwidama 2-1. Pa Interprint a destaca Richard 
Marero, Elias Nieves, Mariano Decena, Benito 
Gonzalez y Carlos Espinosa tur di 3-1. Fanaticada 
di softball diabierna awor tinun wega di desem- 
pate muy probable entre Gess Power y Honda pa 
mira kende ta clasifica pues uno pa tera y otro pa 
lama. Esaki ta geschedule pa cuminza 745pm na 
veid di winston. Wak pa bo tey!!!! 

Den terreno pero legal 


Barry Bonds ta enfrenta 14 caso 
contra di dje di gana un hurado 


BARRY Bonds tabata acusa formalmente dia- 
mars di 15 cargo grave cu ta senala cu a gana un 
hurado investigador ora a nenga di a uza substan- 
cia pa hasi su desempeno mas mihor. 

Na comienso e rey di homerun tabata acusa di cu- 
atro cargo di gana y un di obstruccion di husticia 
dia 15 di novemebr ultimo, pero e huez federal 
di e districto Susan Illston a ordena e fiscalnan 
dia 29 di february pa deshasi di e acusacion ya cu 
varios caso ta aglomera den cargo individual. 
Diamars, un hurado investigador a habri un pro¬ 
ceso hudicial riba Bonds pa 14 cargo di falsedad 
den declaracion na otro hurado investigador den 
2003 y pa un cargo di obstruccion di husticia. 


“E ta exactamente e mesun cos”, e meneer di 
scol di lei na Universidad di Golden Gate, Peter 
Keane a bisa. 

“Nan ta dos manera di bisa cu ta ganando, y 
realmente no tin un diferencia entre e acusacion 
di prome y esun di awo”, el a agrega. 

E caso contra Bonds ta sigui draai riba cu a gana 
ora a bisa un hurado investigador cu su entrena- 
dor personal, Greg Anderson, nunca a suministra 
esaki steroid y hormona di crecimento. 

“Barry Bonds ta inocente”, e abogado principal di 
e basebolista a bisa, Allen Ruby, ken a agrega cu 
su cliente lo parece den corte pa declara inocente 
di e cargo nobonan. 


Kier ta dilanti 



Kimi Raikkonen a logra e 
mihor tempo na Francia 


E finlandes Kimi Raikkonen, di Ferrari, actual 
campeon di mundo, a marca e ritmo den e se- 
gundo dia di training cu e teamnan di Formula 
Uno ta hasiendo pa e siman aki na e circuito Paul 
Ricard, den Le Castellet, Francia pa prepara pa e 
proximo Gran Pre di Monaco. 

E lider di e actual Campeonato 
di Mundo a completa 102 buelta 
cu un mihor tempo di 1:05.381. 

Na 90 miliseconde di su com- 
patriota Heikki Kovalainen, di 
McLaren-Mercedes, y ya na mas 
di mei seconde di e polaco Rob¬ 
ert Kubica, di BMW Sauber. 

Raikkonen a mehora den algo 
mas di dos seconde e tempo 
cu diaranson a permiti lidera e 
tabla di tempo na Paul Ricard 


e britanico Lewis Hamilton cu diahuebs no a 
core. E brasileno Nelson Piquet, ken su team di 
Renault a primi riba esaki pa cuminsa busca bon 
resultado, a marca di ocho mihor registro, cerca 
di un seconde di Raikkonen. 




T H E C I NWM A S 


THE CINEMAS AT RENAISSANOE 


(PG) 


THE CHRONICLE OF NARNIA 
daily: 4:00 6:45 9:30 
matinee: 1:10 
IRON MAN (PG-13) 
daily: 4:45 7:10 9:50 
matinee: 11:45 2:15 
SUPERHERO MOVIE (PG-13) 
daily: 4:30 6:20 8:20 10:15 
matinee: 12:35 2:30 
PROM NIGHT (PG-13) 
daily: 4:10 6:10 8:10 10:10 
matinee: 12:10 2:10 

SPEED RACER (PG) 
daily: 4:45 7:20 9:50 

matinee: 11:45 2:15 late-show: 12:20 

WHAT HAPPENS IN VEGAS (PG-13) 

daily: 4:05 6:10 8:15 10:20 

matinee: 11:55 2:00 late-show: 12:25 


late-show: 12:15 


late-show: 12:20 


late-show: 12:10 


late-show: 12:05 


Matinee: Sat & Sun / Late-show: Fri & Sat 


THE CINEMAS AT PASEO 


WHAT HAPPENS IN VEGAS (PG-13) 

daily: 4:20 6:20 8:30 10:30 

matinee: 12:05 2:10 late-show: 12:30 

COLLEGE ROAD TRIP (PG) 

daily: 4:30 6:30 8:20 10:20 


matinee: 12:40 2:40 
PROM NIGHT (PG-13) 
daily: 4:25 6:25 8:30 10:25 

matinee: 12:25 2:25 
IRON MAN (PG-13) 
daily: 4:50 7:20 9:55 
matinee: 11:50 2:20 
SPEED RACER (PG) 
daily: 4:45 7:15 9:50 

matinee: 11:45 2:15 
THE CHRONICLES OF NARNIA 
daily: 4:00 6:45 9:30 
matinee: 1:10 


late-show: 12:10 


late-show: 12:25 


late-show: 12:20 


late-show: 12:20 
(PG) 


late-show: 12:15 


Matinee: Sat & Sun / Late-show: Fri & Sat 


DRIVE IN THEATRE 


THE EYE 2 (PG-13) 

Thursday: 8:00 
Friday: 8:00 & 10:30 

WELCOME HOME ROSCOE JENKINS (PG-13) 
Saturday: 8:00 &. 10:30 
Sunday: 8:00 


CAR-CRASH FROM 
THURSDAYTOSUNDAY. 

Melvin Tromp di AVP 

AVP lo ta e salvacion 
di Pais Aruba 


GABINETE Oduber 4 ta e au¬ 
tor principal cu a causa cu pais 
Aruba awe ta encontrando tur 
clase di problema cu placa di 
pueblo, Melvin Tromp di parti¬ 
do AVP ta duna di conoce. 

E ta bisa cu practicamente nos 
pueblo por bisa cu e dirigen¬ 
tenan aki, pa motibo di no ta 
carga e conocemento amplio 
suficiente pa dirigi nos pais a 
caba cu tur e placa di pueblo 
y awe e gobierno di MEP kier 
bolbe buta pueblo carga e me- 
didanan aki atrobe. 

En bes di tin visionnan producti- 
vo caminda cu pueblo lo mester 
ta central, amigo y famia ta bin 
na promer lugar y ta sigui cu e 
fiesta di friends and family. 
Mas aleu Tromp ta comenta cu 
awe por mira con nos Pomer 
Ministro Sr Nelson Oduber hopi 
desespera a tuma e curashi pa 
pidi Sr, Mike Eman pa inter- 
media cu Hulanda p’asina por 
logra haya e suma di placa di 
Plant N.V. Un proyecto cu MEP 
a critica den pasado te hasta a 
hiba un decision pa boicotea 
esaki, pero awe pa motibo di ta 
desespera pa placa diripiente pa 


Gabinete Oduber si ta haya ta 
bon pa aserca e lider di partido 
AVP. “Promer Ministro mester 
por compronde cu dirigente¬ 
nan di AVP bo no por cumpra 
tampoco bende asina ta esun cu 
comete nan fechoria mester por 
carga nan propio cruz”, miem- 
bro di AVP ta duna di conoce. 

E ta sigui bisa cu gobierno ac- 
tual cu ta representa su partido 
politico MEP y no pueblo, sem- 
per a tilda dirigentenan di AVP 
pa ladron, a perseguinan y esaki 
a conduci na susha nomber di 
hendenan drechi y inocente. 
Esaki cu e unico meta pa saca 
represaya contra cierto di e di¬ 
rigentenan di AVP como tambe 
mama y tatanan di famia cu 
expresionnan manera cu lo per- 
cura pa encarcela personanan 
yega na partido AVP. Pa Melvin 
Tromp esaki ta muestra di e 
sushedad cu ta biba den mente 
di e dirigentenan aki, pero awe 
pueblo por mira cu loke cu nan 
a sembra contra di hendenan di 
AVP awe nan tin cu come como 
cosecha cu e tantisimo ladroni- 
cianan cu ta ser cometi pa esnan 


serca di partido MEP. 

Pueblo no por sigui guli mas 
abuso caminda cu e gober- 
nantenan aki a mustra cu nan 
no tin respet mas. Tampoco ta 
tene consideracion cu pueblo 
cu practicamente no tin espacio 
mas pa carga e medidanan aki. 
Pueblo no ta mira cu ta bay 
tin solucionnan na caminda 
di parti di nos gobernantenan, 
peor ainda segun informacion- 
nan palpable,atrobe tin mas 
medida na caminda manera 
e.o. riba tereno di salubridad 
gastonan di remedi,aumento 
di edad di pension, aumento di 
e prima di AZV, awa y coriente, 
aumento di porcentahe di BBO 
y mucho mas. Consecuent- 
emente e pueblo aki no por 
mas y tampoco lo permiti pa e 
gobierno aki sigui masacra nos 
pueblo mas ainda. Esaki ta e 
conclusion cu Melvin Tromp ta 
saca, kende ta finaliza bisando: 
“Nos di AVP si ta compromete 
nos mes cu e pueblo aki cu nos 
di AVP lo percura pa revoca 
BBO di inmediato na bienestar 
di pueblo y a base di visionan 
productivo”. 


Parlemento di Aruba a 
instala comision di obesidad 

PARLAMENTO di Aruba a instala un Comision Special di 
Obesidad cu ta consisti di mr. Juan Ady Thijsen, mr. Monica 
Kock y Dr. Richard Visser pa traha riba e problema alarmante 
cu tin na Aruba. 

Ya na mei 2007 durante e reunionan di bi-partiet parlamen- 
tonan di Aruba y Antiyas a tuma e decision cu e comisionan 
permanente di Salud di Parlamento di Aruba y Antiyas lo reuni 
hunto pa trata e problema di obesidad cu ta un problema grave 
di nos pueblo. Riba 14 di november 2007 e comisionnan di 
tur dos pais a sinta hunto y conclui cu e cifranan di tur dos 
pais ta masha alarmante y a tuma e decision pa instala un 
comision di experto. 

E comision mester traha un plan nacional/structural cual lo 
ta importante pa e parlamentonan pa asina duna nan aporte 
den combati e problema grandi aki. Loke ta importante ta pa 
bin cu un plan nacional pasobra e problema aki no por wordo 
soluciona dor di departamento di Salubridad Publico so. Otro 
terenonan manera educacion y deporte tambe tin masha hopi 
efecto riba e problema aki. Deporte ta un di e mihor instru- 
mentonan pa por baha peso. Si bo curpa, aunke bo ta gordo, 
ta haya ehercisio, e lo ta un curpa mas resistente. 

Na januari 2008 a dicidi cu cada Parlamento lo instala un 
comision pa obesidad pa e trabou por sigui mas liher. Parla¬ 
mento di Aruba riba 9 di mei 2008 oficialmente a instala un 
Comision Special Obesitas cu lo haci e trabou pa logra yega 
na e plan. E comision ta consisti di mr. Juan Ady Thijsen, mr. 
Monica Kock y Dr. Richard Visser. Parlamento asina ta dem¬ 
ostrando cu e ta tuma e problema di sobre peso y obesidad na 
serio mirando cu 77% di nos adultonan tin sobre peso. 


AA/ h Mainta 

Tel: 583-1400 Fax: 583-1044 


Parlamentario di MPA, Monica Kock cu preguntanan na Minister di Ensenansa 


Tocante introduccion di Papiamento na scol na augustus 



DEN conferencia di Prensa 
di MPA riba 29 di april MPA a 
trece su preocupacion dilanti 
relaciona cu e decision tuma 
na Corsow dor di e scolnan pa 
cambia e idioma di instruccion 
bek na Hulandes. 

Na Corsow ya pa 6 aha tin e 
sistema cu e idioma di instruc¬ 
cion ta papiamento. Banda di 
esaki 3 scol por a keda cu e idi¬ 
oma Hulandes. Awor despues 
di 6 ana a dicidi di cambia e 
idioma di instruccion di Papia¬ 
mento pa Hulandes bek. 
Preocupacion di MPA ta cu na 
augustus di e aha aki Aruba lo 
cuminsa cu e proyecto na tres 
kleuterschool pa cuminsa cu 
Papiamento como idioma di 


instruccion. A pesar cu MPA 
ta sostene nos idioma Papia¬ 
mento, tog kier sa si Minister 
a investiga kico no a bai bon 
na Corsow, pa nos evita esaki. 
Tambe pakico e scolnan a dicidi 
pa cambia. Pesei MPA a manda 
oficialmente pregunta na Min¬ 
ister di Ensenansa tocante e 
preocupacion aki. 

MPA a puntra:Si Minister por a 
informa Parlamento di con na 
Corsow e scolnan a cambia bek 
pa Hulandes? 

Minister por informa si Minister 
a investiga loke a pasa na Cor¬ 
sow, mirando cu Minister tin e 
plan pa cuminsa cu Papiamento 
como idioma di instruccion 
den e aha escolar 2008/2009? 


Loke por a lesa den corant ta cu 
no tin material disponibel na 
Corsow. Minister por informa 
si na Aruba tin suficiente mate¬ 
rial disponibel pa duna les na 
Papiamento? 

MPA ta di opinion cu e ta hopi 
importante pa ta na altura 
kico no a bai bon na Corsow 
pa evita cu na Aruba e mesun 
eror lo wordo haci. Minister 
por informa si Minister a tene 
cuenta cu loke no a bai bon na 
Corsow? Minister por informa si 
tin un implementatieplan pa e 
cambio di idioma di instruccion 
di Hulandes pa Papiamento? 
MPA ta keda den espera di 
e contestanan di Minister di 
Ensenansa. 

Den plan nacional di ensenansa enfoke ta riba e alumno 

Tin 6 diferente prioridad pa cu ensenansa 



AYERA Minister di Ense¬ 
nansa, Marisol Lopez-Tromp 
durante conferencia di prensa 
a duna informacion riba e plan 
nacional di ensenansa 2007- 
2017. Presente tambe tabata 
directora di departamento 
di Ensenansa, drs. Rocelyn 
Oduber. 

Minister Lopez-Tromp a cum- 
insa na bisa cu e plan aki ta 
enfoca desde un principio riba 
e alumno lo cual ta nifica cu pa 
medio di e plan aki kier focus 
riba sinamento di e studiante. 
Es decir, lo enfoca riba con e 
studiante por siha mihor, con 
e studiante ta desaroya, con e 
ta crece y con e maestronan ta 
duna les pa ta sigur cu e studi- 
antenan realmente ta sina. 
Anteriormente e enfoke tabata 
mas riba e curiculo y e les di 
material, awor kier bai enfoca 
mas riba e alumno mes. 

A pasa den un proceso partici- 
pativo caminda cu mas di 400 
persona a participa den esaki 
pa yega na e plan nacional 
di ensenansa. Studiantenan, 
maestronan, cabezantenan di 
scol, mayornan, sector civico, 
negociantenan, esnan den 


turismo, profesionalnan den 
ensenansa mes, PRIEPEB, 
EPB, EPI, clero, etc a participa 
den esaki. 

A organiza 3 cumbre cum- 
insando na october 2006, 
november 2006 y april 2007. 
Entre e cumbrenan en total, 
mas di 30 grupo di trabou a 
reuni na varios ocasion pa 
traha riba e plan aki, esta un 
plan di comunidad. 

Na februari 2008 despues 
di a pasa den un proceso di 
feed back na departamento 
di Ensenansa y na ministerio 
di Ensenansa, e plan nacional 
a keda aproba pa Conseho di 
Minister. 

Vision ta cu pa na 2017 kier 
pa sali for di nos sistema di 
ensenansa “un ciudadano re- 
sponsabel, satisfechoy global, 
cu ta sina pa bida largo y ta 
contribui na e calidad di bida 
di nos comunidad”. 

Minister Lopez-Tromp tambe 
a menciona cual ta e 6 pri- 
oridadnan cu tin pa cu ense¬ 
nansa: 

Percura pa e scol ta un lugar 
sigur pa e studiante y e mae¬ 


stro, tanto fisica y emociona- 
lmente. 

Mehora e calidad di e maestro 
como un yabi pa mehora e 
prestacion y logro di stid- 
uante. 

Profundiza conocemento teo- 
retico di innovacion cu un 
enfoke riba practicanan con- 
creto cu ta basa riba “best 
practices” local, regional y 
internacional. 

Hisa e balor di educacion 
como vehiculo di desaroyo 


nacional y prosperidad den 
wowo di pueblo di Aruba. 
Haci mas eficiente y alinea e 
funcionnan di departamento 
di Ensenansa cu enfoke pa 
sirbi y apoya e maestro y e 
cabezante di scol pa haci un 
bon trabou-dor di mehora e 
trabounan legal, financiero, 
administrativo, data y infor¬ 
macion di investigacion y 
analisis. 

Hisa desaroyo profesional y 
capacidad di tur profesional 


den ensenansa (scol, directi- 
vanan di scol y departamento 
di Ensenansa). 

Minister Lopez-Tromp a expre- 
sa cu si sigui tur e pasonan aki, 
e ta sigur cu lo logra metanan 
grandi y pesey mes ta buscan- 
do pa e plan nacional di ense¬ 
nansa un coordinador general 
cu lo yuda trek e pensamento 
general aki, cu lo yuda guia y 
implementa e pensamentonan 
aki. E proceso aki lo bai pa me¬ 
dio di un solicitud habri. 


Proceso cu desaroyadornan di 
condominio of hotel mester 

cumpli ta uno hopi largo 

Pesey por mira varios borchi riba terenonan 
bashi anunciando proyectonan 

ING. Marlon Croes di DOW ta bisa cu tin diferente terenonan 
otorga pa condominio of hotel den e area di Eagle Beach y Palm 
Beach. E ta splica cu ta haya un opcion pa p.e. condominio y e 
desaroyador mester cumpli cu e rekisitonan cu tin den e opcion. 
Un di e puntonan ta cu nan tin cu traha un plan entrega esaki na 
DOW, wak pa nan haya un plan pa financiamento, haci estudi- 
onnan di factibilidad, estudionan di impacto social cu e por tin 
riba mercado. 

Si ta trata di un proyecto grandi, tur e estudionan aki ta tuma su 
tempo y probablemente e opcion ta wordo prolonga den e proceso 
pa wak si e desaroyador por cumpli cu e rekisitonan. 

Mas aleu, e director interino di DOW ta bisa cu asina e desaroya¬ 
dornan haya e tereno den opcion nan ta cuminsa cu mercadeo y ta 
lanta borchi anunciando e proyecto, door di esey tin un cantidad 
di borchi buta den e areanan ariba menciona y cu no a traha nada 
riba nan ainda. 


Minister drs. Marisol Lopez-Tromp ta desea tur 
studiante den examen final hopi exito 


MINISTER drs. Marisol Lopez- 
Tromp por medio di e comuni- 
cado aki ta extende un palabra 
di animo, forza y exito na tur 
studiante cu ta den nan ultimo 
aha na scol, sea EPB, EPI, MAVO, 
HAVO of VWO cu nan examen- 
nan. Tambe studiantenan di IPA 
y Universidad di Aruba hopi 
exito cu tur proyecto y examen 
den cuadro di finalisacion di 
nan estudio. 

Na MAVO esaki lo ta e prome 
grupo cu despues di un trayec- 
toria completo di inovacion lo 
pasa examen e aha aki. Pa tur 
esnan cu ta envolvi den trabou¬ 
nan di inovacion di ensenansa 
teniendo na cuenta bienestar 
general di e alumno, e periodo 


aki mester ta hopi emocionante 
pasobra nos por evalua si ber- 
daderamente nos ta riba e bon 
caminda of no. 

E aha escolar aki a conoce aigun 
contratiempo cu por a causa 
preocupacion bao e studiante 
y tambe nan mayornan den 
examen jaar, pero asina mes cu 
hopi animo y energia positivo 
y dedicacion na estudio lo sirbi 
como e arma principal pa logra 
bon resultado na final. Aruba ta 
un pais cu hopi potencial y pa 
por optimalisa e potencial aki 
ta esencial pa nos yiunan di tera 
dedica nan mes na desaroyo 
propio. Educacion ta e yabi pa 
exito den tur campo di bida. Cu 


educacion bo ta bay dilanti y bo 
ta hiba bo pais dilanti. 

Ta hopi importante pa tene den 
mente cu naturalmente e may¬ 
ornan, scol, Gobierno y pueblo 
di Aruba kier pa e studiante 
saca bunita resultadonan pero 
en realidad e estudio ta algo 
cu nan tin cu haci nan mes. Al 
final e estudio lo ta den nan 
propio beneficio y cu a base di 
esaki nan por escohe un carera 
profesional y desaroya nan mes 
mas den futuro. 

Por ultimo Minister drs. Marisol 
Lopez-Tromp un biaha mas ta 
desea tur studiante hopi exito 
y ta deseanan tur bendicion 
durante e periodo aki. 

TOYOTA Art Gallery 168 cu duo exposicion “Aruba, Night and Day” 


DIAHUEBS dia 8 di mei ulti¬ 
mo, a duna apertura n’e exposi¬ 
cion: “Aruba, Night and Day”, 
cu a keda habri oficialmente 
pa publico den Toyota Art Gal¬ 
lery 168. 

Den presencia di invitadonan 
e artistanan Mericano Joseph 
F. Miklojcik, Jr. y Mick Miller 
a expresa e amor cu nan tin pa 
nos isla Aruba pa medio di nan 
obranan. 

Hopi biaha nos como cuidada- 
nonan no ta para keto y aprecia 
loke nos tin te ora cu nos wak 


con otronan ta trece dilanti con 
bunita nos isla Aruba ta den nan 
wowonan. 

Ora Joe y Mick a topa pa prome 
biaha despues cu nan a yega 
Aruba nan a wordo atrae p’e 
mesun amor n’e mundo visual 
y e maraviyanan di e isla. Nan 
a cuminsa explora, saca potret 
y pinta sitionan cultural y es- 
cenico. 

Despues cu nan a descubri con 
bunita e refleho di e luz y color 
di isla tabata anochi y fascina 


pa cu esaki nan a cuminsa fo- 
cus ariba un serie di obranan 
pa ilustra e bida nocturno di 
nos isla. 

E resultado di nan colaboracion 
y amistad a keda presenta den 
e exposicion “Aruba, Night and 
Day”. 

Un invitacion ta bai na publico 
en general pa pasa admira e 
obranan. Entrada ta gratis. E 
exposion di “Aruba, Night and 
Day”. lo ta habri te cu 4 di juni di 
diamars pa diadomingo di 1:30 
pm-6:30pm. 

Bingo na Casablanca Casino pa Dia di Mama 


CASABLANCA Casino na Westin Aruba Resort & Casino a bana 
mamanan cu placa y premio diadomingo ultimo, cu e famoso 
anunciado di number di bingo Lionel Rupi-Rupi Croes. Myandra 
Croes, Director di Mercadeo y Promocionnan di e Casino tabata 
presente pa ricibi e prome 50 mamanan cu un souvenir mug yen di 
cos dushi, ydesea nan personalmente un feliz Dia di Mama. Tabata 
tin masha hopi ganador e anochi aki, incluyendo un di 1000 y otro 
di 500 dolarRiba e potretnan por mira e ganadornan di Awg 1,000 
y $500 cu nan a ricibi di man di Lionel y Myandra. 

Casablanca Casino ta ofrece weganan semanal di bingo den e ca¬ 
sino tur diadomingo di 4:30 pa 6:30 pm, tambe ofreciendo valet 
parking na su bishitantenan. 

Azeta a cay riba caminda, cu a pone masha auto a keda ta slip so 


DIARAZON merdia a drenta informe cu n’e retonde di Paradera 
un pick-up lo a laga azeta hydraulico basha riba caminda y esaki 
ta forma peliger pa demas trafico. Mesora a dirigi un patruya n’e 
sitio. 

Na yegada di e patruya di trafico a bin nota cu enberdad un pick¬ 
up a laga por lo menos dos hemchi di 5 gallon cay y plama riba e 
caminda y e autonan riba caminda a keda ta slip so. 

Mesora a pidi bombero pa bini n’e sitio y tambe DOW p’asina nan 
basha tera riba e caminda p’esaki absorba e azeta. DOW a yega 
cu un pick-up yena cu tera y a plama esaki riba e caminda un rato 
despues a bolbe habri e caminda. 



Polis lo sigui cu nan control riba trafico 



DIARAZON mainta tempran 
polis a inicia cu otro control 
riba trafico. E biaha aki nan 
a tene e control na altura di 
Imelda Kleuter School y ta- 
bata ensera pago di belasting 
di auto, seguro, keuring y faha 
di seguridad y asina nan a para 
varios auto. 

A parti un gran cantidad di 
boet. E controlnan aki ta p’e 
automobilistanan mesun bon 
ya cu si otro auto bin dal riba 
nan y nan ta segura nan lo 
haya nan auto drecha bek sin 
problema. 





INSTITUTO PA 
DEPORTE, EDUCACION 
FISICO Y RECREACION 



IDEFRE 

tin e tristo deber di anuncia morto di 

sra. Olga Luidens - de Cuba 

Mama di nos colega Julio “Tico” Luidens. 


Dios duna sra. Olga su alma 
sosiego eterno y hopi forza 
na e famia den e periodo dificil aki. 


nn 

AD PATRES 

f u n e r a 1 home 


\an Rcnsselaerstraat 2 

San Nicolas - Aruba 

E-mail: adpatres(asetarnet.a>v 


Tel.: (294) 584-2299 
584-8413 
Fax: (297) 584-2266 


Gradicimento/Invitashon 

No tin palabra pa expresa nos inmenso gratitud 

na tur cu a mustra carino y atencion durante fayecimento 

y entiero di nos yiu, ruman, swa y omo stima: 


Mirto Errol de Cuba 

Nos ta gradici famia, bisina, amigo y conocir- 
nan cu a yuda 

nos na e momentonan dificil. Na tur cu a 
manda telegram y 

contact nos via telefoon nos kier bisa danki. 

Tambe un danki special na: Greta y Clifford 
Neuman di Corsou, 

Dr. Wassenaar y asistentenan, verpleegsternan 
di Dr. Horacio Oduber 
Hospital, Dr. Britt-Croes, Staff y personal di Contratista Kelki Geel, 
Staff y personal di Wilhelmina Kanker Fonds, 

Ministerio di musica "Hesus Fuente di Awa Bibo", Mooi Comennencia 
di Diario, 

tur grupo y personanan cu a haci oracion, Pastoor Hercules y personal di 
misa Sagrado Curazon y na 

Ad Patres pa su excelente trabou. Boso atencion y dedicacion tabata un 
consuelo grandi pa nos. 

Alaves nos ta invita pa dos santo sacrificio di misa: 

Diabierna 16 di mei pa Tor di anochi na misa Sagrado Curazon na 
Savaneta 

Diadomingo 18 di mei pa 5.30 di atardi na misa Sagrado Curazon na 
Savaneta. 

Diadomingo despues di misa lo tin un rosario na cas, Savaneta 254B, 
pa descanso di alma di nos difunto stima. 

Boso presencia ta altamente aprecia. 

Na nomber di Emiliano, Susita, yiunan y demas famia. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Traicion di gobernantenan na e lucha y logro di difunto Betico 


A obliga e pueblo humilde 
cu ta representa mas di 60% 
di nos poblacion pa contribui 
mas tanto posibel na cre- 
cemento di nos economia 
pa medio di ‘esclavisacion’ 
y hustamente e parti aki, 
gobiernonan a exclui di e 
prosperidad cu nos a conoce 
desde 1994. 

E lucha cu pueblo di Aruba 
a hiba bao di e liderasgo di 
Betico q.e.p.d. no tabata so- 
lamente pa Aruba keda libera 
for di e constelacion Antiyano, 
pero tambe pa por 1: mantene 
un democracia bibo, 2: pa 
garantisa bon gobernacion y 
3: pa sigura husticia social pa 
su pueblo. 

Pa haci esaki posibel Betico 
a percura pa institui instan- 
cianan manera ARA, CAD, 
PG, Ministerio Publico, Banco 
Central y nos parlamento, 
cualnan lo mester por fun- 


ciona independientemente 
di gobierno pa asina por haci 
nan tarea di vigila y dirigi nos 
gobernantenan y mantene 
e tres aspectonan menciona 
ya caba na tur momento vi- 
gente. 

Sinembargo pa yena nan sed 
pa poder y placa nos gober¬ 
nantenan desde Status Aparte 
a podera di e instancianan aki. 
Cada bes di nobo e partido na 
mando ta nombra figura di 
nan partido como director, of 
den directivanan kendenan 
mester bai na amen di e go¬ 
bierno. 

Pues a haci e instancianan 
aki marioneta di e gobierno 
pa asina evita control riba e 
maneho cu ta hiba cu placa 
di pueblo. 

Esaki a haci posibel cu nan 
tabata y ainda ta liber pa haci 
y deshaci cu nos placa. No tin 
transparencia den maneho di 


nos placa y un ta acusa otro 
di corupcion na gran escala. 
Gobernantenan ta practica 
patronahe, faboritismo, ta 
aplica nombramento politico 
y a yena iresponsabelmente 
e aparato gubernamental cu 
personal creando asina un 
caos cu awor nan no por sali 
di dj’e. 

E actitud aki ta demotiva tur 
ciudadano di bon intencion 
y hopi di nos hobennan cu 
bon educacon y formacion 
a escohe pa traha den sector 
priva of ta keda despues di nan 
estudio den exterior. 

E anhelo di Betico q.e.p.d. na 
un manera flagrante a keda 
traiciona tambe pa su mes un 
partido, pues nan a percura pa 
kita tur control for di riba nan 
y asina a elimina e siguransa 
di bon gobernacion, a elimina 
e posibilidad di un democracia 
bibo y a evita di aplica husticia 


social pa nos couminidad. 

Segun experto riba e tereno 
di economia drs. H. Diaz, e 
clase humilde cu ta representa 
mas di 60 % di nos poblacion 
ta esun cu a contribui mas 
tanto na e crecemento di nos 
economia y hustamente ta e 
grupo aki cu a keda exclui pa 
participa na e benificio di e 
crecemento aki y ta e grupo 
aki cu cada bes di nobo ta bira 
mas pober. 

E experto aki ta mustra a base 
di cifras cu desde 1994 te cu 
awor, Aruba a prospera hopi 
bon mes mientras solamente 
40 % di nos poblacion a benifi- 
cia na e fruto aki. 

Pues deliberadamente e gobi¬ 
ernonan cu nos a conoce ul¬ 
timo 22 aha a crea un sistema 
na unda cu nan por a ‘esclavi- 
sa’ mayoria di pueblo y asina 
no permiti nan pa participa na 
e prosperidad cu nos a conoce 


y di e forma ey mantene mas 
placa pa gobierno. 

Pues e anhelo di Betico q.e.p.d. 
pa henter e comunidad, man¬ 
era cu e a yega di bisa “cu 
pasonan gigante nos pueblo 
completo lo bai padilanti” a 
keda traiciona pa su mes un 
partido y ta solamente nan 
mes y nan compinchinan ta 
gosa na grandi di e prosperi¬ 
dad mientras cu a usa e pueblo 
humilde pa haci esey posibel 
pa nan. 

Cu e movemento nobo y inova- 
tivo den politica aki na Aruba 
e partidonan tradicional ta 
ariba abao y ta crea tur clase 
di storia pa kibra esaki. Pero 
e claridad cu esaki ta trece pa 
pueblo, a duna Aruba e sper- 
ansa cu e anhelo di Betico pa 
su pueblo, lo tuma e bon direc- 
cion y lo keda aplica tambe cu 
apoyo di pueblo den un futuro 
cercano. 


■ 


Awe nochi pelicula “Radio” na Centro 

di Bario Dakota 


FUNDACION Exposicion Herencia di Sclavitud 
conhuntamente cu Marathon Supervideo, Centro 
di Bario Dakota y Biblioteca Nacional Aruba, kier a 
invita e pueblo di Dakota en general pa un pelicula 
den aire liber 

Un di e metanan di Fundacion Exposicion Heren¬ 
cia di Sclavitud ta pa organisa actividadnan den e 
barionan, relaciona cu e tema di sclavitud, respet, 
tolerancia y acceptancia. 

Awe diabierna 16 di mei, Fundacion Exposicion Her¬ 
encia di Sclavitud, lo mustra un pelicula den aire liber 
pa e bario di Dakota. E pelicula cu ta wordo presenta 
ta jama: Radio. E pelicula ta inspira dor di e storia, di 
e bida real di Robert “Radio” Kennedy. Radio ta un 
persona masha keto y carinoso cu tabata tin un sono 
y e curashi pa para pa kiko e ta kere aden. Ningun 
hende por a comprende Radio, pero a pesar di esaki, 
e coach di un team di voetbal, ta acerca Radio y dune 
e oportunidad di juda e team di voetbal aki. 


Radio cu su personalidad, ta inspira e team di voetbal 
pa bira campion di nan bario. E protagonistanan prin¬ 
cipal den e pelicula ta: Cuba Gooding Jr. Y Ed Harris. 

E pelicula aki, no tin un relacion directamente cu 
sclavitud y e periodo aki, pero e relacion cu sclavi¬ 
tud ta bini di e angulo, di respet, respet pa otronan 
cu no ta mescos cu bo, y pa sina accepta nan y 
sina for di nan. E esclavonan, no a wordo accepta 
y respeta, y wordo maltrata, djies paso nan no ta¬ 
bata mesun cos cu Europeonan y Americanonan. 

Bin conoce e historia di “RADIO” 

Dia: Diabierna 16 di mei 2008 

Lugar: Centro di Bario Dakota 

Ora: 7.30.p.m.-9.30 p.m. 

Entrada: gratis 

Pelicula ta cuminsa: na ora, dus yega tempran pa 
bo haya un bon lugar di sinta! 

Pa cualquier pregunta lo por tuma libremente 


contacto cu fundacion Exposicion Herencia di 
Sclavitud na number di telefon 583-4880 of 
por e-mail na: fundacion.ehsa@gmail.com . E 
exposicion ta habri tur dia di siman di 8.00 a.m. 
- 4.00 p.m y e prome diadomingo di luna di 10.00 
a.m. -2.00 p.m.. 

E exposicion su clausura lo ta dia 1 di juli. Dus, si 
bo no a bin mira e exposicion, corda hasi esaki, 
e ta un bunita exposicion y hopo educativo cu 
ta conta nos herencia di sclavitud. Entrada ta 
Awg.3,- pa adulto y muchanan bou di 12 ana ta 
drenta gratis. 

Tambe, nos a traha un buki di les, pa muchanan 
di 5e y 6e klas. Adultonan tambe lo por usa esaki, 
pa check nan conocemento tocante e tema aki. 
E lesmaterial aki, a wordo entraga na tur e scol- 
nan basico na Aruba. Nos tin aigun ehemplar na 
benta pa Awg. 15,-. Por pasa cumpra esaki na e 
exposicion na Archivo Nacional Aruba, Sabana 
Blanco 60. 

Polis ta bai pa 
asistencia unda cacho 
ta mata otro 

DIARAZON anochi, polis di Noord ta bai na un cas na Tanki 
Leendert, unda e homber J.M di 59 aha ta pidi asistencia di polis. 
E ta bisa cu e ta mira pa cas di su suegra kende a bai den exterior 
y nan tin dos cacho. 

J.M.. ta bisa cu e dos cachonan a bringa y uno a mata e otro. El a 
spanta y a yama polis. El a mes a tuma su decision di co’i pilder y 
duna e cacho cu a keda bibo p’e bai drumi pa kita su rabia. 

El a bisa cu mainta e lo tuma contacto cu Veterinario pa mira kico 
e mester haci. 

B&P/ INTERFACE ARUBA N.V 

TRAINING AND CONSULTANCY 

We are pleased to announce our training Schedule for the month of April and May 2008. 
We can also provide these trainings as, customized In-Company training. 

► Supervisory Skiils (Starting May 19) 

► The Power of Marketing (Starting May 14) 

► Practical Management (Starting May 19) 

► Human Resource Management (Starting May 21) 

► Leadership in Business (Starting June 5) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


Dos mucha di 11 y 7 
ana cu a yega scol laat, 
poni bek riba caya 

POLIS ta bai diarazon na Valero Essoville, unda 2 mucha di re- 
spectivamente 11 y 7 aha a yega n’e lugar. Nan ta bisa cu nan ta 
ruman y nan a yega scol lat. 

E meneer cu ta cabesante di e scol, e homber A.K. naci na Hulanda 
di 56 aha a debolbe nan riba mesun pia y a manda nan cas bek. 
Mirando cu e muchanan no ta biba na San Nicolas, pero te den 
becindario di Hooiberg, supuestamente nan lo a dicidi di cana 
riba caya. 

Polis a bai y ta topa cu nan dos. Despues cu nan a conta polis, dicon 
nan ta riba caya, polis a bai cu nan n’e scol. 

Einan polis a papia cu e cabesante A.K., kende ta bisa cu ta tur ora 
e muchanan ta yega scol lat. El a bisa cu el a papia cu e mayornan 
caba di e yegamento lat. E muchanan ta bai scol cu bus. 

Mirando e trafico den e dianan aki, debi na drechamento di roton- 
do, esei por ta un motibo cu e dos muchanan a yega lat. E meneer 
ta bisa cu el a purba yama nan mayor, pero no a localisa nan. 

E meneer a duna polis number di nan tata. Polis a yama y a haya 
contacto cu e tata, kende a bisa cu e ta bai scol mesora. 

(Nota di Red: Sigur e cabesante di dicho scol ta iresponsabel di 
manda dos mucha asina riba caya bek. Si e kier a castiga nan, anto 
tin otro manera) 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colorrr ni den cada cuadra. 

Servicio pa Comunidad 

Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda ■ 

Pabou di Brug: Botica Oduber 
Pariba di Brug: San Nicolaas 

Dokter na Warda m 

Pabou di Brug: E. de Cuba 
Pariba di Brug: B. Every 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor iTokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Ji-liiA 

Reconoce enfermedad mental 

Cada mayor di un adolecente na un momento of otro lo 
puntra su mes si su yiu a bira loco. Con bo por distingui e 
diferencia entre comportacion normal y e cuminsamento di 
un enfermedad mental? 

Dr Paul Meier, syciatra y autor, ta splica cu tur adolecente 
ta exhibi aigun sintoma di loque parce di ta un enfermedad 
mental. Esey ta parti di crecemento. Por ehempel, nan por 
stima nan mayornan un dia, y odianan e siguiente dia. Nan 
por parce di ta den un mundo di nan mes y reponde cu un 
mirada bashi. Nan ta perde contacto cu nan mes 
sentimentonan y ta haya imposibel pa ta alegre. Y 
mientras e comportacionnan aki por ta senalnan di 
enfermedad mental, generalmente nan ta evidencia di 
comportacion normal den adolecencia. Pero tin aigun senal 
serio cu mayornan mester ta alerto pa nan. 

Tene cuidao, ora bo yiu adolecente cuminsa perde contact 
cu realidad; si e desaroyå ilusionnan of cuminsa tende 
voznan; si e acusabo, cu tur seriedad, di ta venena su 
cuminda; of si e ta convence cu otro hendenan ta trata di 
lesa su mente. E tipo di comportacionnan aki mester di 
atencion imediato. Sintomanan cu no worde trata pa seis 
luna of mas, por keda graba permanentemente den e 
rutanan cimico di e celebro. 

Mientras cu un mayor di un adolecente mester acepta 
aigun comportacion fastioso como normal, atencion 
imediato pa senalnan di enfermedad mental lo duna e 
miho speransa pa controla e confusion. 



Guyabastraat 4, Dakota Tel: 582 4748 

PA TUR FIESTA 
PA MUCHA 

YAMA 

5923523 / 5838769 


Ladronnan ta horta den auto di turista 


na Bushiribana 


UN pareha di Brasil cu a bai bishita e ruina na Bushiribana, di- 
arazon atardi, ta haya sorpresa di nan bida, ora cu nan a bolbe 
nan auto y a nota cu ladronnan a bai cu nan pertenencianan 
importante pa nan. 

Nan a bai pa 6.30 di atardi na Warda di Polis na Santa Cruz pa duna 
keho di e ladronisia. Nan ta bisa cu e ladronnan a bai cu rijbewijs, 
carchi di identificacion, carchi di banco, un camara digital cu por 
filma. Recherche a tuma e keho. 

Pelea di gang na Sabana Basora a 
termina cu cortamente 

POLIS ta haya informacion diarazon atardi, cu lo tin un pelea 
di gang na Sabana Basora mas o menos 6 or di atardi, y un di e 
bringadonan a keda corta cu un cuchiu. 

Polis ta bai mesora n’e sitio, pero no a topa cu ningun di e miem- 
bronan di e gang. Un testigo a bisa nan cu un di e hobennan a keda 
corta. No ta conoci si nan a bai poli pa tratamento. 

Homber ta goza den bar, y choller ta 
kibra su auto 

DIARAZON mainta durante patruya, polis di San Nicolas ta mira 
e auto Chevrolet V-2141 di e compania Amigo Carrental cu su glas 
banda drechi kibra. Mesora cu polis a para banda di e auto, e chol¬ 
ler G., a acerca nan y a bisa cu ta un hende a kibra e glas. 

E choller a bisa polis cu dono ta den bar. El a dicidi di keda banda 
di e auto, te ora cu e dono sali p’e bise p’e bai duna keho na Re¬ 
cherche. 


Polis ta sigui cu control den trafico 

Polis di Oranjestad diarazon 6.30 di mainta a tene control di trafico. 
E biaha aki a toca turno banda di Imelda Kleuterschool. 

Nan a reparti un cantidad di 40 boet, pa faha di seguridad, number 
di auto y otro papelnan importante y tambe pa rijbewijs. 


TIPO Dl CAMBIO 

Valido pa 16 mei 2008 

PlacaExtranhao BankPapieren 

US Dollar 1.77 

CAN Dollar 1.76 

Engelse Pond Sterling 3.39 

ZAteeræ Frank per CHF. 100 168.38 

NedArt GUden perANG. 100 98.00 

J apanse yen perj PY. 10.000 167.95 

Eino perXEU. 100 273.11 

Wsselerv Cheque 
ReisChequeen 
Over Boeki ngen 

1.78 

1.78 

3.44 

169.10 


100.00 bijetten 100.20 
chg/otetoeking 100.00 



169.49 

275.60 


17119 

27837 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

HØ) Aries 21 Mrt - 20 Apr 

Wff Kizas no pa casualidad, un amigo of 

amante di pasado lo contactabo awe. No pa renova 
e relacion, pero pa haya bo conseho. Scucha 
atentamente y conseha loke bo curazon bisa cu ta 
lo corecto. 

auro 21 Apr - 20 Mei 

Awe ta un dia perfecto pa cuminza cualkier 
proyecto relaciona cu scirbi, actua of papia. Lo bo 
mantene gran energia door di papia cu amigonan 
intimo. 

x^Geminis 21 Mei-20Jun 
fil Awe lo bo porhaya un noticia preocupante, 
kizas for di leu. Ta probabel cu e no ta nada serio, 
pero por ta suficiente pa bo tine den bo cabez. 

Cancer 21 jun -20 jui 

Confia den bo instintonan na tur momento. 
Ta probabel cu bo conecta cu un sociedad 
maraviyoso, cu lo yudabo pa concretiza e plannan 
cu bo tin den mente y bo kier desaroya awor. 

Leo 21 Jul - 20 Aug 

|]Jr Un forza radical parse ta buscando 

problemanan y lo ta desafiando bo balornan di con 
mester haci e cosnan y kico ta loke bo ta stima 
mas. En realidad esaki ta un dolor creciente cu bo 
mester pasa aden ora bo avanza den bo evolucion 
personal. 

VirCJO 21 Aug - 20 Sep 

Un pareha cu nan yiu lo por bishitabo 
awe. Un di nan dos portin un relacion laboral cubo. 
Lo por surgi un conversacion interesante y por haci 
plannan pa futuro. 

Libra 21 sep-2ookt 

Awe ta un gran dia pabo caminda bo por 
expresa tur bo emocionnan, pero no bai mucho 
liher. C lavenan di dia ta ternura y educacion. 

*Scorpio 21 okt - 20 nov 

Un familiar femenino ta malo of den 
problemanan, y awe lo bo ta preocupa, pasobra bo 
no lo ricibi comunicacion di su banda. Intentonan 
pa yame no lo ta fructifero, pero corda 'no news is 
good news'. 

Sagitario 21 n ov - 20 Dec 

Awe bo lo haya informacion relaciona cu 
expansion di bo carera, bo negoshinan of bo bida 
personal. E ta un desaroyo positivo, aunke e lo 
bruhabo un tiki. 

Capricornio 21 Dec 20j an 

Hpk Awe bo lo por tin bishita of un cita 
programa pa anochi. Pa atardi lo bo sinti bo mes 
cansa pa sali y lo bo duda si cancela of no. Mantene 
bo cita, pero na cas. 

AqUariUS 21 Jan 20Feb 
Circunstancianan inusual lo cambia e 
curso di bo orientacion creativo. E lo por trata di un 
tecnologia nobo, y ta probabel cu e ta relaciona cu 
busca, comparti y usa informacion. 

Al PiSCiS 21 Feb- 20 Mar 

Cierto conversacionnan revelador 
cu amigonan of famia por trese recuerdonan 
traumatico di pasado cu bo a laga atras. Esaki 
lo por splica un cantidad di obstaculonan cu a 
presenta ultimoi temponan. Libera e emocionnan 
y supera e problemanan y bo no lo tin limitenan 
mas. 

E Potret di Dia 

Yangon, MYANMAR: Sobrevivientenan di e cylcon Nargis ta purba di ricibi ayudo di cuminda na e afueranan di e ciudad mas grandi 
di Myanmar, esta Yangon. Nacionnan Uni a bisa cu ainda e ta wardando riba 2 dozein di visa pa su staf pa drenta Myanmar y cu e 
regimen mester actua rapido pa preveni mas morto despues di e cyclon. 


Jurima Bryson a bira e ganadora 
di e campana di “Queen for a Day”! 



E campana “Queen for a Day” tabata un exito total y hopi ta esnan 
cu a participa pa purba e suerte di bira e “Queen for a Day” na 
momento cu nan a cumpra nan cellularnan y otro servicionan na 
SETAR. Henter e luna di April a bai den e ambiente di La Reina. 

Sra. Jurima Bryson a bira e felis ganadora di e sorteo y asina ela 
bira un Reina pa un dia. Diasabra cu a pasa, Un limosine a busca 
Jurima na su cas mainta tempran pa hibe na un Spa. Jurima a haya 
henter un dia di tratamento y descanso na e Spa na Tierra del Sol. 
Entre otro ela ricibi un European Facial, Un Full Body Exfoliation, 
un Swedish massage, manicure, pedicure, laba y seca su cabei y a 
ricibi un make up di cara. 

Alabes ela ricibi un tremendo lunch na e restaurant Ventanas 
del Mar. Atardi, despues di su dia cu a pamper su mes ela sali 
den su limosine rumbo pa Trash by Ronchi na unda cu despues 
di a pas varios shimis ela scohe su shimis pa e anochi. Despues e 
limosine a hib’e su cas pa e por drecha pa e anochi di e cena na El 
Gaucho Restaurant na unda su dia a termina den compania di su 
prometido. Casualidad ta cu e tabata celebra su hacimento di ana 
tambe riba e mesun anochi aki. 

Riba e foto: momento cu Jurima ta pas su bistinan y finalmente 
con ela keda como e Reina pa un dia y un anochi. 


Nos Mundo Loco 


Calentador 
solar traha di 
boter di cerbez 

Un capesino Chines a traha un 
calentador di awa solar usando 
solamente boternan di cerbez, palo 
y aigun slang. 



E boternan di cerbez ta wordo poni 
drumi riba un plachi di palo y conecta 
via di e slangnan cu ta permiti awa 
frieuw pasa door di nan y wordo 
kenta pa e solo. 

"Mi a inventa e calentador akii pa mi 
mama. Mi tabata kier pa e por tuma 
un bano cualkier ora di dia y ta com- 
fortabel sin cu e mester worry cu e 
temperatura di e awa,” Ma Yanjun, un 
carpinte, a bisa na e pueblo di Qiqao 
na e provincia di Shaanxi. 

"Un calentador di awa ta mucho 
costosona ml pueblo, dus mi a bin 
riba e Idea di construi uno ml mes 
for di materlalnan cu lo no ta dificil 
di haya” 

"Mi ta spera cu e invento aki por ser 
promovi nacionalmente, y permiti 
mamanan den e area rural pa por 
tin un bano cayente.” 

Ma a yuda mas di 20 familia den su 
pueblo pa traha y instala na mes un 
calentador solar di awa traha for di 
boter di cerbez. 

Ela bisa cu e lo traha un bano publico 
pa e pueblo usando su invencion ora 
e tin e placa suficiente pa cumpra e 
boternan dl cerbez. 

Studiante Arubianonan den incertidumbre 


Pa: Un studiante preocupa 


MANERA nos sa na Aruba ora 
un hoben caba scol secundario 
hopi ta haci e escogencia pa bai 
studia den exterior y e mayoria 
ta kies pa continua nan estudio 
na Hulanda. 

Studiante nan ta kies pa Hu¬ 
landa mirando tur e bentah- 
anan cu nan tin na Hulanda e.o. 
studiefinanciering. 

E studiantenan ta tende di nan 
mentor of den e preparacion 
pa bin Hulanda cu e estudio 
ta bai ta duro y cu lo bo tin cu 
bai 100% den bo scol pa bo por 
haal bo estudio. Hopi mentor 
(no tur) ta conseha e studiante 
pa tuma e suma maximo cu IB- 
Groep (studiefinanciering) cu 
ta un promedio di 700 Euro 


esaki ta inclui basisbeurs, aan- 
vullendebeurs y lening. 

Mayoria di studiante ta tuma 
tambe e Arubalening cu ta 
inclui placa mensual, seguro, 
collegegeld y placa pa com¬ 
puter etc. E consecuencia di e 
prestamo nan aki ta cu ora e 
studiantenan aki termina nan 
estudio nan tin un debe di mas 
o menos 40 pa 60 mil euro cu 
ta mas o menos 110 pa 170 mil 
florin Arubiano (mirando cu e 
euro ta casi yega 3 florin caba 
esaki por bira mucho mas). 

Si mi por djis haci un compara- 
cion cu studiantenan Hulandes 
cu tambe ta biba riba nan mes 
nan prestamo ta suma despues 


di nan estudio rond di 5000 
Euro cu ta igual na 14 mil florin 
Arubiano. 

E motibo p’esaki ta cu tur Hu¬ 
landes banda di nan estudio 
ta traha pa paga nan debe y ta 
presta menos posibel. 

Den e ultimo aha nan aki desde 
introduccion di e Euro hopi 
studiante Arubiano residencia 
na Hulanda ta evalua si nan lo 
bai bek Aruba of si nan por duna 
nan mes e luho di paga e debe 
aki si nan bai bek. Loke e studi¬ 
antenan ta paga mensualmente 
bek ta mas o menos 300 Euro y 
si bo ta biba na Aruba esaki ta 
casi 1000 florin mensual. 

Hopi studiante ta prefera keda 


biba na Hulanda despues di nan 
estudio p’asina paga nan debe 
ya cu nan no lo por pague cu e 
salario cu nan lo hana na Aruba. 
Tambe tin hopi studiante ta 
bai bek despues di nan estudio 
Aruba y despues di un par di 
luna nan ta bolbe bek Hulanda, 
pasobra nan no por paga asina 
hopi placa mensual. 

Mi ta kere e culpa di esaki sigur 
ta keda na gobernantenan di 
nos pais, pasobra nunca nan 
analisa e probelmatica aki y 
nunca a duna e studiantenan 
e debido conseho pa cu nan 
futuro. Pa studiantenan haci un 
prestamo tabata djis cuestion di 
yena formulario y manda esaki- 
nan aden cu tur e consecuenci- 


anan cu ta sigui cu esaki. 

Mi pregunta n’e gobernantenan 
ta si no ta posibel pa Aruba sera 
un areglo cu IB-Groep of e min- 
isterio cu ta encarga cu esaki 
pa suavisa e pago di esaki pa 
Arubiano/Antiyanonan? (mi¬ 
rando e balor di e Euro bandi 
e florin). 

Esaki lo tin bentaha pa tur go- 
biernonan den Reino pasobra 
Arubiano/Antiyano lo bolbe 
mas liher nan pais pa traha 
riba e economia di nan pais y 
Hulanda kier sanea e economia 
di e islanan. Si e studiantenan 
Arubiano no bolbe Aruba ken 
boso ta bai pone den nan lugar, 
stranhero atrobe? 


For di 18 pa 22 di mei ta tuma lugar na Aruba 

Aruba Meets Europe 2008; un conferencia di tour operador Europeo 



CADA 2 aha, Aruba Tourism 
Authority (ATA) y AHATA ta 
organisa Aruba Meets Europe 
- AME, un conferencia cu ta 
enfoca riba e mercado di Eu¬ 
ropa, e di 3 mercado turistico 
pa Aruba. 

E aha aki tin un total di 54 
participante e.o. tour operador 


di Dinamarca, Suecia, Hu¬ 
landa, Alemania, Suiza, Italia, 
Austria, Belgica y Inglatera, 
representantenan di compania 
di aviacion manera Air France- 
KLM, Martinair y ArkeFly y 2 
miembro di prensa di Hulanda 
y Belgica. Nan tur a bini pa 
atende reunionnan importante, 
sera contract cu diferente hotel 


como tambe conoce Aruba 
como destino turistico cu e 
desaroya positivamente desde 
2006. 

Pakico ta organisa AME ? 
AME (Aruba Meets Europe) ta 
trece e diferente touroperador 
di Europa hunto p’asina por 
conoce y reuni cu ehecutivonan 
di hotel, representantenan di 
companianan di actividad y 
tambe ATA y AHATA. AME a 
wordu disena pa estrecha lazo- 
nan cu e socionan turistico riba 
un base regular. 

Programa di AME 2008 ini- 
ciando cu un toke cultural: 

Un gran parti di e invitadonan 
ta yegando Aruba diadomingo 
18 di mei awor p’asina ta pre- 
sente durante e apertura oficial 
planea pa dialuna 19 di mei na 
Aruba Marriott Resort. Den 
oranan di merdia un grupo 
selecto di ehecutivo di Aruba 
lo atende e presentacion indi- 
vidual di e touroperadornan 
cu mas ta produci mientras cu 
e otro participantenan lo haya 
oportunidad pa conoce Aruba 


of disfruta di un sailingtrtip. 
Den oranan di anochi lo tin e 
agasaho di apertura na Talk 
of The Town sigui pa un pre¬ 
sentacion cultural na Cas di 
Cultura dunando asina tributo 
na nos artistanan local y e Aha 
di Cultura. 

Diamars mainta lo tin e sec- 
cion educativo di e conferencia 
cu e presentacion di e orador 
principal den persona di sr. 
Arnold Burlage. Sr. Burlage 
ta un columnista turistico p’e 
corant mas grandi di Hulanda, 
De Telegraaf. Su topico lo ta 
encuanto e desaroyonan den e 
industria areo di Europa. Dia¬ 
mars atardi lo tin un torneo di 
golf cu premionan atractivo. 

Diarazon lo bai tin e vitrina 
turistico caminda e parti di ne- 
gociacion lo tuma lugar durante 
henter dia sigui p’e anochi final 
caminda lo bai tin entrega di 
premio na Renaissance Resort. 
Diahuebs e participantenan lo 
tin e oportunidad pa bishita e 
hotelnan y asina haya sa mas 


informacion riba e renoba- 
cionnan y asina AME 2008 ta 
clausura. 



HOTLINE 

733-8477 

Pigicel 

Spera Mas. Hanja Mas. 

Anthony “TC” Vrolijk cu Battie of Brassband 
na World Music & Dance Centre Rotterdam 


PA di dos ana, e trompetista 
musicante Arubiano, Anthony “ 
TC “ Vrolijk, a organisa e Battie 
of the Brassbands 2008. 

Den un sala completamente yen 
a disfruta di e trememdo ambi- 
ente Carnavalesco cu a ser pre¬ 
senta p’e diferente gruponan. 
En total a presenta 10 grupo for 
di diferente region Hulandes 
manera Dordrecht, Amster¬ 
dam, Rotterdam, Den Haag y 
Spijkenisse. 

Aigun di e gruponan aki tabata: 
CEB - Dordrecht, Impact Brass- 
Rotterdam, 010-Rotterdam, The 
Legendary’s-Den Haag, LCB- 
Spijkenisse y Caribbean Brass 


International - Amsterdam. 
Aigun trompetista conoci cu 
a acompana e hobenan aki 
tabata: Eddy Rosario (Dobble 
R y ERA), Faroud Henriquez 
(Pride), Dexter (T.O.K), Matheo 
(Cache) Klaas, Jason Steba, Jori 
y Anthony Vrolijk (Brassband 
School Rotterdam). 

Despues di e un deliberacion 
largo e cuerpo di hurado con- 
sistiendo di Ivette Cijntje (Fun- 
dacion Kibra Barerra), Tom van 
der Vat (PopUnie Nederland) 
y Addonsito Croes (Aruvision 
Music Festival) a duna e resul- 
tado siguiente: 

Tercer lugar: Impact Brass- 


Rotterdam; Segundo lugar: 
Caribbean Brass International 
y na prome lugar a keda 010- 
Rotterdam. 

Mester bisa cu e grupo ganador 
a sa di impacta tanto e publico 
como e hurado for di instante cu 
nan a subi e escenario te na final 
di nan presentacion. Tanto nan 
coreografia, harmonia, areglo, 
breaks y nan intro tabata di kita 
sombre. E grupo aki lo ta un die 
gruponan cu lo ta presentando 
den e Zomer Carnaval 2008. 
Tur e miembronan di e Brass¬ 
band School Rotterdam por ta 
orguyoso di e e evento cu nan a 
presenta diadomingo ultimo. 

